Kalau Sayangkan Suami,  Pastikan Perut Kempis Dengan Amalan Petua Nenek Ni,

Perut yang kembali buncit selepas setahun melahirkan anak membuatkan kita terfikir apakah penyebabnya masalah perut kita. Makanan sudah dijaga, malah
berbengkung juga sudah cukup lengkap ketika proses berpantang.

Persoalan ini pastinya sentiasa bermain di fikiran semua ibu yang mengalami masalah perut buncit. Menurut pengalaman orang-orang tua, sebenarnya banyak cara dan petua yang boleh diamalkan untuk mengelakkan masalah ini.

Selain menjaga pemakanan dan mengamalkan pemakaian bengkung secara disiplin juga adalah langkah bijak untuk kekal cantik. Ini yang boleh wanita berpantang amalkan untuk pastikan perut rata. Suami pun makin tambah sayang nanti. Ini petua nenek yang anda boleh cuba.

Cuba buat petua ini!

Petua 1
Ambil beberapa biji limau kasturi dan ambil jusnya. Perahkan ke dalam kapur makan. Gaul rata dan sapu ke bahagian perut yang buncit.

Petua 2
Ambil 2 genggam lada hitam kemudian ditumbuk halus. Campurkan dengan sebiji ragi tapai dan gaulkan bersama cuka bercampur air asam jawa. Setelah ramuan digaul sebati, sapu pada perut serta keliling pinggang. Kemudian pakai bengkung ketat dan kuat.

Petua 3
Tambahkan 2 sudu makan minyak zaitun ke dalam masakan yang berminyak, bersantan, berlemak atau berkolesterol tinggi seperti kambing, lembu, kerbau, udang dan sebagainya. Dengan kaedah ini, semua lemak akan menjadi sisa tanpa diserap ke dalam badan. Ia juga boleh menghilangkan perut buncit, lemak serta
mengatasi masalah berat badan.

Petua 4
Amalkan memakan 1 biji tomato sehari yang sedang besarnya dan tidak begitu ranum.

Petua 5
Campurkan sedikit kapur makan bersama 5 helai daun sirih juga beberapa titik minyak kayu putih dan satu sudu besar air limau nipis. Sapukan ramuan ini pada perut dan pakailah bengkung. Lakukan sehingga nampak perubahannya.

Petua 6
Bancuh sedikit asam jawa, segelas air panas dan garam. Biarkan semalaman dan minum keesokkan paginya.

Petua 7
Daun jambu serta kapur sirih digiling dan disapu pada perut setiap hari sehingga mencapai hasil yang memuaskan.


Dikurniakan Berderet Anak Lelaki, 5 Kesemuanya! Ibu Ini Rasa Cukup Bersyukur!

Umumnya setiap pasangan suami isteri ingin dikurniakan anak lelaki dan anak perempuan untuk melengkapkan lagi hidup berumah tangga. Pun begitu, bukan ‘kerja’ kita untuk menentukan jantinan anak yang akan dilahirkan. Dan yakinlah setiap kurniaan Allah itu ada hikmahnya.

Ini sebagaimana menurut Puan Siti Maisarah yang dikurniakan berderet anak lelaki, lima kesemunya! Beliau melihat kurniaan ini cukup istimewa dan menerimanya dengan rasa  bersyukur apatah lagi merasakan dirinya seakan Permaisuri dikalangan 5 puteranya.

Oleh itu, ayuh ikuti perkongsian yang cukup menarik ini.

Apabila saya kemana, ditanya dengan persoalan,
“Ya Allah, semua 5 lelaki ke? Macamana Sarah jaga?”

Saya hanya mampu tersenyum.
Sempat saya berseloroh,
“Anak pertama kedua ni, memang jadi harimau singa.
Tapi masuk no 5, dah jadi Naga berapi uminya. Hahaha”

Org arab kata, Get what I mean?
Yes! Bukan semudah yg disangka.

Kalau yg pertama lelaki, adalah bonus bagi saya.
Anak kedua lelaki, Allah nak bagi Kawan Untuk abangnya.
Anak ketiga juga lelaki, Allah nk bagi Geng Surau ayahnya.
Yang keEmpat juga lelaki, itu tanda Allah cukup kan pengusung Jenazah saya.

Dan apabila yg ke5 juga lelaki,
Tiada ungkapan yg terbaik melainkan syukur tak terhingga.
Bererti Allah izinkan saya merasa menjadi Permaisuri dikalangan mereka.

Seringkali juga saya ditanya,
“Tak teringin ke Anak perempuan? ”
Tipulah kalau tak teringin. Saya juga manusia normal.
Tapi itu kuasa Allah swt.
Bukan terletak pada kuasa saya.

Allah lebih mengetahui,
Kenapa Allah mengurniakan saya semua Anak lelaki.
Kerana Allah mahu saya kuat!

Ya!. Saya mesti kuat.
Untuk mereka. Untuk saya.

Wahai IBU yang punya Anak semua lelaki,
Jangan sedih. Jangan merintih.
Berbanggalah kerana kita menjadi cinta pertama buat mereka..

Ya Allah,
Jaga kan pahlawan muda saya.
Moga menjadi pahlawan syurga.amin.

Doakan saya moga kuat menjaga mereka.


Bila Isteri Tolong Topupkan Mana Tak Cukup, Ni Perkaranya En Suami Perlu Faham!

Cabaran kewangan masa kini memang luar biasa dirasakan hingga memerlukan bukan sahaja suami untuk mencari rezeki bahkan isteri juga merasakan dirinya perlu keluar rumah untuk membantu suami menambah pendapatan.

Pun begitu, dari sisi seorang suami pula perlulah melihat pengorbanan isteri membantu mereka sebagai sesuatu yang perlu disyukuri dan wajar untuk ‘menjaga’ 7 perkara ini.

Apakah 7 perkara itu dan ini perkongsian penuh darinya. Semoga bermanfaat.

Kalau pendapatan seorang tu tak mampu untuk sara keluarga dan nak isteri tolong topupkan mana yang terkurang, maka jaga 7 perkara ni :

1. Jangan terus suruh isteri bayar apa yang kita tak mampu bayar.

Duduk berbincang, senaraikan komitmen bulanan…jujur dgn pendapatan, brapa yg kita dpt tanpa ada extra income, brapa yg kita dpt dgn extra income…pastu tunjuk brapa baki setelah pendapatan tu ditolak dgn komitmen serta ansuran bulanan…

Klu negatif, negatif lah…kita nk isteri tgok unjuran kewangan keluarga kita jika hanya kita seorang saja yg cover bayar semua walaupun isteri ada pendapatan…

2. Mintak izin dan redha isteri klu nak dia bantu.

Bila kita ada plan kewangan kita, kita buat bajet dan isteri pun nampak semua perancangan tu, insyaAllah, dia akan bantu, cumanya kita sebagai suami kena mintak izin dan redha isteri untuk dia bagi bantuan tersebut…

Dia kena redha dan rela hati untuk bantu, jangan paksa, jangan suruh…mintak elok-elok…

3. Bantuan isteri tak boleh lebih 50%.

Bila isteri nak bantu, maka jangan mintak isteri bantu lebih dari 50%, meaning that isteri tu plak kena keluarkan duit lebih dari kita…kita pulak yang kurang keluarkan duit…maka itu bukanlah namanya kita menggunakan bantuan isteri, tapi kita mengalihkan atau memindahkan bebanan kita, tanggungan kita kepada isteri…

Bantuan isteri tu hanya untuk topup mana yang tak cukup, bukan ambik alih atau tanggung semua…

4. Jangan tambah komitmen tanpa pengetahuan isteri.

Kalau rasa lapang bila dibantu, kalau rasa ada duit lebih bila dibantu, maka jangan sewenang-wenangnya menambah komitmen dan ansuran bulanan tanpa pengetahuan isteri…jangan upgrade lifestyle, jangan tambah hutang, jangan bermewahan sebab kita tu nothing tanpa dibantu isteri dan jika isteri tarik balik bantuan, maka kita tak akan ada duit lebih atau rasa lapang…

Kekalkan atau habiskan komitmen yang ada…

5. Ambik semula tanggungan apabila mampu.

Bila pendapatan kita sebagai suami dah ada lebihan, macam ada ot ke, bonus ke, extra income ke, maka ambik semula apa yang dibayar isteri…kita bayar guna pendapatan kita…

Jangan biarkan isteri terus bantu di kala kita dah mampu untuk bayar sendiri…

6. Bersyukur bila dibantu, jangan buat perangai.

Kesedaran diri tu sangat penting…kalau tak mampu, buat cara tak mampu…kalau dibantu, buat cara dibantu…tak payah nak buat perangai, tak payah nak curang bagai…jangan berat tulang, jangan buat perkara yang boleh menyakiti hati pasangan…

Pasangan bantu kita, kita bantu dia balik dalam cara yang kita boleh seperti mengurangkan bebanan kerja-kerja rumah dia…beneficial for each other…

7. Hargai bantuan yang di hulurkan isteri.

Hargai isteri…sesekali tu bawak la dia makan diluar, bagi dia kejutan, kumpul duit dan bawak dia berjalan…tambah kasih sayang dan cinta terhadap isteri sebagai salah satu cara kita berterima kasih kepada dia kerana sanggup bantu kita, keluar duit untuk kita asbab kita kurang berupaya dan berkemampuan untuk tanggung dan bayar semua…

Sekian, semoga bermanfaat..


Bila Isteri Tak Cukup Tidur, Suami Kena Ambil Peduli. Doktor Ini Jelaskan Sebabnya

Tahukah anda, moody atau cepat marah antara tanda seseorang itu tidak cukup tidur. Jangan buat main jika tidak cukup tidur kerana ia akan menggangu kesihatan dalaman dan luaran diri. Apabila tidur mencukupi pastinya kita akan lebih segar, sekali gus meredakan tekanan perasaan sama ada akibat masalah di tempat kerja mahupun peribadi.

Umumnya orang dewasa memerlukan tidur sekitar tujuh hingga lapan jam sehari bagi memberikan masa kepada semua otot badan dan minda yang terlalu banyak berfungsi untuk berehat.

Semua Suami Kena Tahu 5 Tanda Isteri Tak Cukup Tidur

1. Kalau sakit tu jadi lambat baik sikit sebab sistem imum dan respon tubuh untuk lawan jangkitan kuman tu jadi perlahan sikit bila kurang tidur

2. Ada masalah berat badan. Lemak bertimbun di sana sini. Bukan sebab isteri tu pemalas tapi 2 hormon ni, LEPTIN dan GHRELIN jadi kacau bilau. Tu yang jadi selalu lapar dan susah kenyang.

3. Selalu pelupa. Kurang tidur ni akan efek pada ‘long and short term memory’. Kreativiti dan konsentrasi isteri kita pun akan menurun secara drastik. Tu yang duk pakai baju kelawar je tu. Bukan tak pandai berhias tapi otak jadi tumpul dan susah nak fokus.

4. Tidur berlebihan di siang hari, selalu dilihat menguap dan lesu. Sebab tu la kita kena pandai baca bahasa badan pasangan kita. Jangan mimik muka nampak lesu dan berkerut sini sana kita buat tak tahu. Jangan!

5. Isteri selalu moody. Tak cukup tidur ni akan menyebabkan isteri kita ni selalu melenting dan mudah marah ( irritability & anger ). Bukan tu je, ketahanan isteri kita pada stres pun akan sangat lemah.

Tu la kenapa tolong la perhatikan isteri kita walaupun mungkin isteri kita nampak seperti tak ada apa apa tapi percayalah, mereka tetap perlukan perhatian dan pertolongan kita.

Saya percaya, suami yang paling sensitif dengan emosi isteri adalah suami yang paling hebat di mata anak anaknya sendiri!


Begini Caranya Nak Buat Cheesekut. Mudah Dan Sedap.

Biasanya kita makan biskut, cicah dengan air. Memang sedap buat minum petang. Namun, selain cicah dengan air, biskut boleh dibuat kek sebagai pemanis mulut.

Jom buat dessert yang senang giler ni. Orang diet & tak makan manis dilarang makan

Senang dan sedap giler hingga menjilat sudu.

RESEPI CHEESEKUT

Bahan-bahan :

200-250g cream cheese
1 paket biskut cream crackers
1 kotak kecil susu segar
1/2 tin susu pekat (nak manis boleh guna 3/4 tin)

Untuk Layer/Topping : Milo/Nestum/Oreo/Cornflakes (ikut citarasa)

Cara-cara :

1) Blend cream cheese, susu pekat dan susu segar (guna dlm 4 sudu besar) sampai kembang/ gebu.

2) Sediakan bekas. Ukur biskut dan adjust siap-siap. Lepastu letak lapisan cream cheese, diikuti dengan biskut. Biskut tu rendam sekejap dalam susu segar ye. Jangan lama-lama. Tutup semula lapisan biskut dengan cream cheese.

3) Kemudian tabur milo (ni je yang ada. Ikut korang la ye. Boleh letak nestum/oreo/cornflakes). Ulang step tu sampai habis adunan cream cheese. Boleh hias topping ikut citarasa ye.

4) Dah siap. Sejukkan dulu dalam peti ais, baru sedap dimakan.

Selamat mencuba!

#resepicheesekut
#dapurciktom


Kos Paling Jimat Jika Mahu Hilangkan Angin Dalam Badan, Hanya Guna Susu & Halia Jer?  Wow, Cukup Mudah!

Memang tak senang duduk kalau angin dalam badan tak dikeluarkan. Kalau dibiarkan boleh menyebabkan rasa sakit satu badan. Bila dah sakit satu badan, bertambahlah ketegangannya.

Kadang-kadang nak buat kerja pun rasa tak selesa dan tak mampu nak fokus dengan baik kerana terpaksa menanggung kesakitan.

Orang kata makan halia memang ubat untuk buang angin. Ya tepat sekali. Tapi resipi dua bahan yang digabungkan ini memang nampak ‘rare’ taping paling senang nak dapat. Kalau minum air halia sahaja mungkin kita rasa tak mampu, apa kata cuba pula dengan susu. Nampak lebih menyelerakan!

Resipi yang dikongsikan oleh Jannah Halimatun dan Rose Maline di facebook ini kita kena ikut. Jom cuba!

“Selalu rasa tak sedap badan? Kalau rasa lenguh-lenguh, sengal-sengal nak sendawa tapi tak lepas, kaki rasa tak selesa, sebu, tambah-tambah

#makyong yang tak sedap badan tu. Badan anda mesti dipenuhi angin, mujur bukan angin helium je, kalau tak dah terbang naik ke langit.

SUSU HALIA

Bahan-bahannya:
1 kotak susu (brand apa pun boleh)
3-4 cm halia -sebesar ibu jari

Halia ni ikut ketahanan tekak, kalau nak kaw kaw punya dan pedas, masuklah banyak sikit . Kalau setakat 3 hingga 4cm tak rasa apa-apa pun tapi tetap berkesan.

Cara membuatnya:

2. Renehkan halia dengan susu sampai mendidih, di atas api perlahan.

3. Taraaaa…sedia diminum.

Seeloknya minum ketika susu masih suam dan kesannya adalah serta merta. Memang sendawa dan akan buang angin non stop!

Yang lagi best, resipi boleh diamalkan oleh sesiapa sahaja tak kira lelaki atau wanita. Ibu mengandung dan menyusu pun boleh minum, tapi jangan lah letak halia banyak sangat. Cukup 2 hingga 3cm saja ya.

Petua cukup  ringkas dan jimat kos ini sangatlah berkesan. Paling menarik boleh minum bila-bila masa sahaja, ikutlah keselesaan masing-masing. Amalkan 2 hingga 3 kali seminggu.

Kredit: Jannah Halimatun & Rose Maline


Jangan Lalai! Ini Yang Perlu Anda Buat Elak Risiko Dijangkiti Gelombang Baru Covid-19

Sejak-sejak kedatangan gelombang jangkitan baru Omicron menyebabkan kes harian di seluruh dunia melonjak naik termasuklah di negara kita sendiri. Hal ini merisaukan apabila kes kembali menjadi 5 angka.

Jangan lalai! Jaga diri jaga keluarga denga menerapkan protokol kedihatan yang ketat dan mengambil beberapa langkah berjaga-jaga dalam menghindarkan diri turut terjebak dalam virus ini.

6 Perkara Bagi Mengurangkan Risiko Gelombang Baru

1. Vaksinasi lengkap dan booster

Setiap orang disarankan untuk segera mendapatkan vaksinasi dos lengkap dan booster. Kajian menunjukkan vaksinasi Covid-19 dapat mencegah penularan dan mengurangkan keparahan gejala wabak itu sekiranya dijangkiti.

2. Gunakan pelitup muka

Individu yang pernah dijangkiti Covid-19 perlu terus memakai pelitup muka untuk mencegah jangkitan semula. Gunakan pelitup muka jenis N95 dan KN95 yang lebih berkesan berbanding mask jenis lain.

3. Jaga jarak

Sudah pernah dijangkiti Covid-19 bukan bererti seseorang boleh mengabaikan SOP menjaga jarak malah sebaik-baiknya tetap menjaga jarak dengan orang lain sekurang-kurangnya satu meter.

Berada terlalu dekat dengan orang lain yang tidak diketahui status mereka dapat meningkatkan risiko jangkitan berulang.

4. Hindari aktiviti berkumpul

Jika tiada hal yang penting, adalah lebih baik duduk di rumah. Sekiranya perlu keluar, jauhi berada dalam kelompok orang ramai yang berkumpul.

5. Mencuci tangan

Semakin ramai mula mengabaikan rutin mencuci tangan menggunakan sabun. Ini kerana virus itu dapat melekat di tangan dan masuk ke dalam tubuh tanpa disedari.

Penggunaan pencuci tangan juga sangat membantu bagi memastikan tangan sentiasa bersih dan paling penting dapat mengurangkan risiko jangkitan semula.

6. Menjaga daya ketahanan tubuh

Tahap daya ketahanan tubuh yang lemah dapat meningkatkan risiko jangkitan berulang. Oleh sebab itu pastikan menjaga ketahanan tubuh anda dengan pemakanan seimbang, tidur yang cukup, mengawal tekanan dan bersenam.

Elak dari hidap penyakit jantung, jom dengar perkongsian dari Dr Zubaidi ni!

Adik beradik ibarat air dicincang takkan putus. Setuju?


“Tak Tahan Bau Ketiak Padu Sangat” Nampak Lucu Tapi Nasihat Berguna Untuk Anak Ambil Keputusan SPM

Keputusan peperiksaan Sijil Pelajaran Malaysia (SPM) bagi pelajar-pelajar tahun 2021 sudah diumumkan secara rasmi hari ini. Tentu ramai anak-anak dan ibu bapa sudah hilang debaran menanti keputusan yang diperolehi.

Pasti ramai yang meraikan kejayaan mendapat keputusan cemerlang dan sudah merencana pelbagai rancangan untuk melanjutkan pelajaran.

Ibu bapa juga sudah ramai yang tersenyum lega kerana anak masing-masing sudah menamatkan pembelajaran di bangku sekolah dan sudah melangkah ke alam dewasa.

Bila anak-anak sudah semakin membesar, masing-masing sudah punya citarasa sendiri dalam membuat keputusan bergaya dan berfesyen. Namun sebagai ibu bapa kita tak boleh terus melepaskan anak-anak buat keputusan sendiri tanpa nasihat dan panduan.

Dalam pada masing-masing berkongsi pelbagai tips dan kejayaan anak-anak dalam SPM ada satu teguran yang nampak sedikit lawak tapi sangat penting untuk direnungkan oleh para ibu bapa.

Khairul Hakimin Muhammad yang banyak berkongsi penulisan motivasi dan teguran kepada masyarakat di Facebook juga seorang usahawan, kali ini menulis secara santai tentang masalah bau badan segelintir remaja lelaki. Jom kita baca tulisan beliau ini.

Kepada ibu bapa yang nak ambil result SPM anak hari ini, sedikit pesanan dari saya. Sudah sampai masa anak-anak lelaki kalian pakai diadoran. Kami dah berapa ramai reject temuduga kerana tak boleh tahan bau ketiak tersangat padu.

Sungguh tak main-main, kilang makanan kena bersih dan bebas bau yang bukan-bukan.
Bukan bau badan tau. Bau ketiak. Lelaki ja yang biasanya begini, wanita tak ada sangat. Mereka pakai perfume sebotol setiap pagi jadi alhamdulillah selamat.

Ada yang terlepas juga masuk kerja, kami pula sampai terpaksa beli diadoran buat mereka baru lega semua orang.

Minta sangat ya ibu bapa semua. Tengokkan okeh. Zaman sekarang ketiak anak pun kita semua kena pastikan betul.

Posting ini sedikit lawak, saya tahu mesti ada yang gelak. Namun kalian kena memahami jiwa dan perasaan kami berhadapan dengan bau lebih 8 jam sehari nok. Lebih lagi jika ada visitor datang, walau pakai mask, visitor pasti tanya “bau apa ni eh? U all tak ada bau apa-apa ke?”

Huwaaa.

Mohon perhatian semua.
Terima kasih
Khairul Hakimin Muhammad,
Sekadar nasihat.


Angka Yang ‘Menakutkan’, Hari Ini Covid-19  Catat 4,498 Kes!

Hari ini merupakan baru hari kedua PKP, namun kesannya  masih belum nampak penurunan. Para frontliners kini bagaikan kembali di medan perang yang kritikal.

Mengejutkan! Terkini, kes baharu COVID-19 hari ini merekodkan angka membimbangkan melonjak naik sebanyak 4,498 kes!

Kementerian Kesihatan menerusi Twitter memaklumkan, ia merupakan pertambahan hampir 1,000 kes berbanding semalam.

Selangor terus mendahului jumlah kes tertinggi dengan 1,424 kes diikuti Sarawak dengan 750 kes dan Kuala Lumpur dengan 436 kes.

KKM turut memaklumkan terdapat 22 lagi kematian dicatatkan hari ini.

Selangor masih mendahului negeri lain.

Sehingga 7 Mei 2021: Jumlah kes COVID-19 adalah 4,498 kes (432,425 kes)

Pecahan setiap negeri (Kumulatif):Selangor – 1,424 (140,270)Sabah – 153 (58,733)Johor – 327 (47,318)WP KL – 436 (46,003)Sarawak – 750 (34,227)P Pinang – 313 (21,258)N Sembilan -188 (19,453) 1/2

Kelantan – 297 (16,474)Perak – 148 (15,416)Kedah – 209 (10,839)Melaka – 74 (7,835)Pahang – 78 (5,590)Terengganu – 87 (4,728)WP Labuan – 2 (2,477)WP Putrajaya – 8 (1,428)Perlis – 4 (376)2/2

Suatu angka yang ‘menakutkan’. Usah berkira jika tak dapat raya, fikirkan nyawa yang harus di selamatkan. Itu lebih penting. Kita jaga kita, jaga SOP. Duduk di rumah adalah terbaik!


“Jangan Takbur Ada Jodoh, Anak Ramai, Cukup Laki Perempuan. Tak Tahu Nasib Kita Nanti.”

Jodoh, ajal maut, rezeki semuanya ketentuan dariNya. Ada orang rezekinya sentiasa murah, dikurniakan keluarga yang bahagia, kerja yang bagus. Ada orang sebaliknya, Itulah kehidupan dan segalanya sudah tertulis olehNya. Kita sebagai hamba harus reda dan terima segalanya dengan rela hati.

Ada orang, dia susah hati kerana belum bertemu jodoh. Di fikirannya siapalah yang akan jaga aku bila aku dah tua nanti.

Ada orang, dah berkahwin tapi belum punya anak, pun terfikir siapakah yang akan jaga aku bila aku dah tua nanti.

Ada orang, ada anak, tapi hanya seorang, pun terfikir, kalau dia kerja jauh siapalah yang nak jaga aku nanti.

Ada orang, anaknya semua lelaki..
Juga terfikir siapalah yang akan jaga aku nanti. Nak ke menantu perempuan aku nanti jaga aku.

Ada orang, anaknya semua perempuan, sama juga. Terfikir kalau semua tu nanti ikut suami masing masing, siapalah yang nak jaga aku nanti.

Apa masalah kita sebenarnya?.

Kita letakkan masa depan kita di tangan manusia.
Di tangan anak.
Di tangan suami.

Walhal yang jaga kita itu allah.

Berapa ramai orang yang anaknya ramai, cukup nisbah lelaki perempuannya, namun masih terabai hidup bersendirian di rumah usangnya sehingga meninggalnya juga seorang diri.

Berapa ramai juga orang yang saya jumpa hidupnya tidak bertemu jodoh, namun pada usia 60 70 80 masih sihat, boleh urus diri jauh lebih baik daripada orang yang usianya baru jejak 50-an namun sudah sakit lutut jalan bertongkat walau anak anak ada di sisi menjaga.

Itulah kita kata rezeki.
Dan rezeki itu hak allah.
Yakin.
Yakin.
Yakin.

Jangan runsingkan kerja allah.
Runsingkan kerja kita yang asyik
tak siap ni.

Jangan runsing belum ketemu jodoh
jangan ribut belum ada zuriat
jangan sedih hanya kerana beranak sorang
jangan kalut kalau hanya ada anak lelaki
jangan cemas jika hanya ada anak perempuan.

Lebih dari itu jangan takbur sangat kita ada jodoh, anak ramai, cukup laki perempuan.

Jangan pertikaikan eh nanti tua siapa nak jaga kau. Kita sendiri pun belum tahu nasib kita nanti.

Masa depan kita sentiasa di ‘tangan’ allah.
Dan allah itu adil.
Setiap orang akan dapat apa yang allah kata dia layak dapat.

Pendek kata allah ada.
Jangan takut…

Allah sentiasa bersama kita…

Aamiin…


“Macam Mana Kita Layan Pasangan, Macam Tu Lah Mereka Layan Kita!” Lelaki Ni Kongsi Pengalamannya Tentang Ni.

Sekiranya anda dan pasangan sebelum ini hanya melakukan sekadar bersahaja, sudah tiba masanya cubalah lakukan sesuatu agar menjadi lebih baik. Ini bukan apa, setiap manfaat dan kebaikkan yang dilakukan akhirnya akan kembali kepada anda jua.

Hal ini dikongsikan oleh Encik Azlan melalui pengalamannya sendiri setelah konsisten mengamalkan ucapan terima kasih kepada pasangannya. Siapa sangka ucapan yang seringkas itu, akhirnya memberi impak luar biasa.

Nak tahu kisah lanjut, jom semak perkongsiannya itu.

Macam mana kita layan pasangan, macam tu lah mereka layan kita.

Pernah terfikir tak, kenapa pasangan kita tetap macam tu juga, walaupun dah cuba habis cara untuk ubah dia?

Ini pengalaman yang saya alami sendiri.

Ada sekali tu, saya terfikir untuk buat benda baru. Bukan tak pernah buat sebelum ni, cuma tak konsisten. Tak jadi habit.

Saya tanam azam dalam diri, setiap hari saya akan UCAP TERIMA KASIH kepada surihati. Kali ni memang target saya untuk jadikan berterima kasih ni satu habit.

Apa saya buat, setiap hari bila sampai di tempat kerja, saya hantar whatsapp kepada surihati. Saya selitkan sekali kalimah penghargaan tu,

“Papa dah sampai ni. Terima kasih sebab bagi bekal untuk papa.”

Saya ulang setiap hari tanpa gagal.

Alhamdulillah sekarang dah melekat. Asal sampai di ofis je, terus capai fon untuk info dan say thank you kepada surihati.

Dalam proses ni, ada dua benda yang saya belajar.

Pertama, saya jadi seorang yang sentiasa cari kebaikan yang pasangan saya buat. Sekecil kecil kebaikan dia, saya akan puji dan hargai. Saya alert bila nampak kebaikan yang dia buat. Terus masuk dalam kepala, benda ni yang aku akan terima kasih lepas ni.

Kedua, ini benda utama yang saya nak kongsikan dengan kalian bab nak ubah pasangan tadi.

Satu hari tu, saya perasan ada perubahan pada reply whatsapp yang saya terima.

“Tq kat papa juga sebab banyak tolong mama”

Kali ni surihati juga ucapkan terima kasih kepada saya. Bila baca tu, saya rasa wow. Satu perasaan gembira masuk dalam hati saya.

Rupanya inilah maksud “Change yourself, your world will change”

Benar sekali, keadaan sekeliling anda akan berubah dengan sendiri bila anda ubah diri anda dahulu. Bila saya mulakan berterima kasih kepada surihati, dia perasan apa yang saya buat, dia juga buat benda yang sama.

Suami-suami percayalah bila anda ucap terima kasih kepada pasangan,

1. Hati pasangan akan gembira

Siapa pun akan gembira bila diucapkan terima kasih. Terutama isteri. Lebih lagi kalau yang ucap tu suami. Berbunga-bunga je hati.

2. Tanda kita ni cakna atau alert dengan apa yang pasangan buat kepada kita

Isteri akan rasa kalian ambil berat tentang diri dia. Ambil tahu apa yang dia dah susah payah buat untuk suami dan anak-anak. Percayalah, isteri bangga dengan suami yang caring macam ni.

3. Kepuasan kepada pasangan walau penat

Tak kiralah isteri kita surirumah atau bekerja. Seharian bekerja, urus rumah, urus anak, urus suami. Kadang tu sampai urus diri sendiri pun tak sempat. Penat dia Tuhan je yang tahu. Bila dengar ucapan terima kasih, hilang semua oenat tu tadi.

4. Rasa dihargai

Paling senang nak hargai usaha isteri adalah dengan terima kasih. Mungkin kita nampak kecil usahanya. Tapi untuk jayakan, kita tak tahu banyak mana yang telah dikorbankan. Isteri akan rasa pengorbanan dia tak sia-sia.

5. Sebagai kata-kata semangat

Balik dari kerja, penat tak hilang lagi terus singsing lengan baju uruskan rumahtangga. Tengah lembik tu, ada orang ucap terima kasih, terus rasa full charge balik.

6. Kasih sayang wujud

Suami bila selalu hargai, ambil berat, gembirakan dan support satu sama lain, kasih sayang akan terbit dalam hati isteri.

Kini saya percaya, bila kita nakkan perubahan, kena mulakan dengan diri sendiri dulu. Tak boleh terus nak ubah orang lain.

Sebab bila ubah diri, kita akan improve diri. Orang sekeliling akan rasa perubahan itu dan secara ‘unconscious’ nya, timbul dorongan untuk berubah juga.

Sama juga dalam rumah tangga, diri kita adalah cermin kepada pasangan. Isteri akan tiru apa yang suami buat. Buat baik, baiklah pasangan. Buat jahat, jahatlah pasangan. Na’uzubillah.

Mulai hari ni, jangan tanya kenapa isteri tak boleh jadi pasangan terbaik. Sebaliknya tanya diri sendiri apa perubahan anda boleh buat untuk jadi suami terbaik kepada pasangan anda.


Berkaitan Beri MC. Doktor Ni Perhalusi, Sama-sama Ibu Ayah  Ambil Pengajarannya!

Menyentuh tentang MC atau surat sakit untuk anak-anak,  jangan tidak percaya ada sahaja kisah disebaliknya. Dan hal ini dikongsikan panjang lebar oleh doktor ini.

Ada macam-macam kes dan alasan yang tersendiri. Sama-sama kita ambil pengajarannya agar dalam hal mc ini juga dalam tidak sedar kita sebagai ibu ayah sedang mendidik dan membentuk pemikiran  generasi akan datang.

Jom baca perkongsian penuh doktor ini.

Sebelum saya mula, saya nak mohon maaf dahulu kepada pihak yang saya nak tegur, iaitu ibubapa pelajar, dan pihak sekolah. Tiada niat selain mahukan yang terbaik untuk pada pelajar.

Beberapa tahun kebelakangan ini, saya lihat pihak sekolah semakin tegas dalam memastikan para pelajar hadir ke sekolah. Itu perkara yang saya harus puji. Kita perlukan ketegasan untuk mendidik.

Saya dikhabarkan oleh kebanyakan ibu bapa pelajar, bahawa pihak sekolah akan pohon penjelasan daripada ibubapa pelajar sekiranya anak mereka tidak hadir ke sekolah.

Jika sakit, perlu beri bukti cuti sakit daripada doktor. Jika ada urusan keluarga seperti kematian, kelahiran, atau keuzuran ahli keluarga, ibubapa perlu kemukakan surat rasmi sebagai dokumentasi.

Saya sebagai doktor, ada perkara saya perlu beritahu. Jujur saya katakan, ramai ibubapa bawa anak datang ke klinik dan paksa doktor beri cuti sakit pada anak, sedangkan anak tu tak sakit.

Pelajar itu tak hadir ke sekolah kerana ikut keluarga bercuti, ada kerana tak sempat pulang dari kampung kerana jalan raya sesak, ada kerana kenderaan rosak, ada juga kerana kerja sekolah tak siap.

Saya enggan beri cuti sakit, tetapi ibubapa seboleh-boleh merayu, memujuk, memaksa, malah yang sampai mengugut saya, demi untuk dapatkan juga cuti sakit anaknya tak sakit itu.

Lebih sukar bagi saya jika ibubapa itu meminta sijil cuti sakit untuk anaknya, dengan tarikh yang lebih awal daripada hari mereka ke klinik. Kadang-kadang tarikh dua hari awal.

Kenapa saya sibuk nak ketengahkan perkara ini?

Begini. Perilaku ibubapa tadi dilihat oleh si anak. Dia lihat ibubapa dia paksa doktor beri sijil cuti sakit, tawar duit untuk sijil cuti sakit, cuba tipu tarikh pemberian sijil cuti sakit.

Bila pelajar ini dewasa nanti, pastinya sebahagian besar mereka akan rasa amalan ini adalah amalan biasa. Sebahagian besar mereka akan praktikkan juga amalan ni bila mereka dah bekerja kelak.

Andai saya tolak permintaan ibubapa ni, mereka akan kata pihak sekolah yang minta sijil cuti sakit, dan kalau tak dapat kemukakan, markah terkumpul(carry over) pelajar akan di tolak, atau pelajar akan didenda.

Terus terang, saya tak pasti sama ada dakwaan ibubapa itu benar atau tidak, tapi ramai ibubapa yang mengatakan perkara yang sama. Ramai dakwa, tak semestinya ia benar.

Sungguhpun begitu, jika ia benar, saya rasa ia ketegasan yang agak berlebihan. Jika keuzuran ringan, dan pelajar tidak hadir satu hari, pada pendapat saya, cukuplah surat makluman daripada ibubapa.

Ketegasan berlebihan begini, pada hemat saya tidak mendatangkan hasil yang baik. Jika pelajar tak ke sekolah atas apa-apa sebab, mereka akan minta ibubapa dapatkan cuti sakit.

Akhirnya, ponteng kelas membawa kepada, sikap manipulatif, pemalsuan keuzuran dan sijil cuti sakit, dan inokulasi perilaku-perilaku negatif lain seperti telah dinyatakan awal tadi.

Kita(semua pihak, termasuk saya, ibubapa, dan pihak sekolah) perlu sama-sama perlu faham bahawa pelajar tidak ke sekolah bukan hanya atas faktor kesihatan semata-mata.

Jika tidak hadir ke sekolah bukan atas faktor kesihatan, ibubapa tak perlu kemukan sijil cuti sakit. Tulis saja surat penjelasan kepada sekolah. Kalau cuti yang dirancang, hantar permohonan cuti awal-awal.

Saya percaya, jika alasan dan tempoh cuti dalam permohonan itu munasabah, maka pihak sekolah tidak akan mengambil apa-apa tindakan disiplin terhadap pelajar berkenaan.

Di alam pekerjaan nanti, ini juga prosedurnya. Pupuklah amalan ini dari bangku persekolahan lagi. Cadangan saya, lagi elok jika surat mohon cuti itu ditulis oleh pelajar, dan disahkan oleh ibubapa.

Jika memang pelajar tak hadir ke sekolah tanpa sebab yang kukuh, maka ibubapa tak perlu cuba melindungi kesalahan itu. Ajarlah mereka bertanggungjawab atas perbuatan mereka sendiri.

Sebelum tamatkan omelan ini, saya mohon maaf sekali lagi daripada pihak-pihak yang terlibat andainya ada hal yang ditulis ini tidak tepat. Saya terbuka untuk diperbetulkan.

Terima kasih.


Baru Sembuh Covid-19 Tapi Risau Dijangkiti Lagi Waktu Pergi Solat Tarawih. Ini Penjelasan Doktor

Baru sembuh Covid-19 tetapi ramai yang mengadu mereka dijangkiti sekali lagi virus tersebut tak sampai tempoh tiga bulan. Sebelum ini ramai yang mengadu keputusan ujian RTK atau PCR yang mereka lakukan masih positif selepas selesai menjalani tempoh kurantin akibat positif.

Bagaimanapun selepas ramai doktor menjelaskan bahawa itu memang normal untuk mendapat keputusan positif dalam ujian RTK selepas sembuh Covid-19, barulah ramai yang tidak panik.

Bila masuk bulan Ramadan dan negara berada dalam fasa peralihan ke endemik, kebenaran untuk mengerjakan solat tarawih secara berjemaah di semua masjid, amat dinantikan oleh ramai umat Islam.

Tetapi bagi bekas pesakit Covid-19 yang baru sahaja sembuh masih lagi ada perasaan trauma dan ragu-ragu untuk mengambil peluang bersolat tarawih secara berjemaah di masjid kerana bimbang boleh dijangkiti lagi.

Doktor, saya baru ja kena Covid minggu lepas, semalam baru habis kuarantin. Jadi kan boleh tak kena lagi dalam masa terdekat ni? Kot la pi terawih tiba tiba kena balik ka kan.

Natural antibodi covid yang dapat dari jangkitan covid tu boleh bertahan 3 bulan ke beberapa tahun, mengikut kekebalan individu tu sendiri dan jenis variant yang dia kena.

Ada kajian kata, antibodi yang dapat dari variant omicron ni tak bertahan lama berbanding kalau dapat variant delta yang lebih mengganas.

Jadi katakanlah kalau kena lagi dalam masa kurang daripada 3 bulan, itu bukanlah jangkitan baru, cuma kesan lama yang masih belum habis.

Ada juga yang kena lagi sekali dalam masa kurang daripada 3 bulan jika terkena variant covid yang lain.

Sebab tu ada sesetengah individu yang dah kena jangkitan covid ni, kalau kita buat pcr, pcr dia boleh positif sampai ke 3 bulan. Ada yang 2 minggu dah clear, negatif. Bergantung kepada kekebalan dan variant coronavirus yang dia dapat.

PCR positif sebab serpihan DNA virus masih bersisa dalam badan. Tapi jangkitan dah sembuh dan dah tak boleh menjangkiti orang lain.

Kekebalan imuniti setiap individu memang takkan sama.

Contohnya, kanak kanak ada imuniti lebih kuat sedikit berbanding orang tua yang ada penyakit. Sebab tu biasanya kalau budak budak yang tak ada penyakit kena covid, sehari dua sihat dah, terlompat loncat sana sini.

Tapi tak boleh pukul sama rata juga, ada budak yang ada penyakit terutama berkaitan paru paru, jantung, buah pinggang, mereka boleh menjadi teruk. Dan paling risau adalah komplikasi iaitu MIS-C; kerosakan pelbagai organ akibat daripada Covid-19.

Covid di kalangan kanak kanak ni masih dalam kajian. Bukan hanya disebabkan oleh imuniti badan mereka sahaja buatkan sesetengah kanak kanak yang tak ada simptom atau simptom sekejap sahaja.

Jika ada dah positif dan habis kuarantin, tapi masih bergejala (even sakit tekak biasa sekalipun), silalah keep on pakai face mask bila keluar dari bilik/ rumah anda.

Kita masih belum endemik lagi. Jauh lagi perjalanan kita dengan covid ni.

Tapi InshaAllah kita dah boleh terbiasa jaga diri (pakai face mask, buat test kalau tak sihat, tak peluk cium orang kalau tak sihat, keep on hand sanitizing)

Yang penting, jadilah sihat, comel dan baik

Dr. Erna Nadia

Rasanya sekarang ni macam semua orang dah ada pengalaman kena covid, yang belum kena tu sama ada tak periksa betul betul atau kira spesis rare la.

Saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara PU RIZ. Jangan lupa kawan-kawan Bintang Kecil semua!

Istimewa Ramadan kali ini bersama Pa&Ma Superb Huffaz untuk mengisi waktu berbuka anda seisi keluarga. Bacaan doa dan surah pilihan dari anak-anak cerdik Genius Aulad bermula 1 hingga 30 Ramadan pastinya menambahkan lagi keberkatannya.


Ibu-Ibu Nak Pokok Berbunga Lebat,Tanaman Membesar Sehingga Tiga Kali Ganda, Cuba Petua Mudah Ini. Serius Guna MSG jer!

Berbudi pada tanah tiada ruginya. Menuai hasil tanaman sendiri seperti cili, tomato, sawi, terung, bendi dan sebagainya  di halaman rumah mahupun pada mini kebun pasti memberikan kepuasan yang tidak ternilai.

Selain menjimatkan belanja dapur, hasil tanaman ini juga boleh dijadikan sumber pendapatan sampingan.Namun ada kalanya tuaian tanaman tersebut kurang memberikan hasil yang memberangsangkan.

Melalui perkongsian di laman sesawang Kebun Bandar, penggunaan semburan MSG pada tanaman akan menghasilkan kesan yang bagus. MSG (Monosodium glutamate)  merupakan salah satu penyedap rasa yang kelima yang sering digunakan dalam masakan.

Namun kini, penggunaan MSG juga boleh digunakan sebagai salah satu penggalak tanaman yang berfungsi memberi ‘booster’ kesuburan pokok selepas baja, terutama pada pokok yang susah hendak berbunga.

Batang tanaman akan  menjadi lebih cepat besar dan berkembang. Manakala bagi dedaun sayur pula kan membesar dua hingga tiga kali ganda saiznya.Menarik bukan!

KAEDAH PERTAMA:

Sediakan satu sudu teh (5g) MSG untuk kegunaan satu pasu tanaman. Tabur terus bahan ini sebagai penggalak tanaman disebelah pokok. Kemudian siram dengan air.

KAEDAH KEDUA

Bagi pokok kecil sediakan 1 sudu makan (15g) + 5 liter air (untuk tanaman seperti sawi, kangkung, bayam,salad,pokok kari, serai, pandan dan lain-lain)

Bagi pokok besar  ( tanaman setahun ke atas) sediakan 5 sudu makan (75g) + 1 liter air (seperti pokok mempelam, pokok rambutan,manggis dan lain-lain)

Guna air tanpa klorin seperti air tadahan penghawa dingin, air hujan atau air paip yang dibiarkan terdedah semalaman atau lebih lama.

Waktu siraman :

Waktu redup petang jam 6 petang ke atas.

Kekerapan :

Seminggu sekali. Siram di pangkal pokok dan sembur pada dedaunan pokok.

Kesannya biasa dapat dilihat seminggu selepas penyiraman atau semburan dibuat. Pucuk baru akan mula muncul. Pokok yang tidak pernah berbunga akan mula berbunga.

Selamat Mencuba!

Sumber: Kebun Bandar


“Dengan Kawan Kemain Sengih….”-Gelagat Isteri Usik Suami Susah Senyum, Tarik Perhatian!

Menjadi kebiasaanya  bila kita bercuti ke tempat-tempat menarik pasti ada sahaja gambar yang ingin diabadikan sebagai kenang-kenangan. Lazimnya juga jika ingin dibandingkan antara suami dan isteri, orang yang paling sibuk hendak bergambar adalah isteri. Betul bukan?

Benar atau tidak, namun apa yang pasti orang perempuan ni bila bergambar akan membuatkan mereka rasa bahagia.

Jika anda  tidak percaya, cubalah perhatikan gelagat isteri anda bila di bawa berjalan ke destinasi menarik. Mungkin selama ini ada yang tidak perasan. Memang itulah perangainya!

Berkongsi tentang merakam foto ketika bercuti, salah seorang pemilik akaun TikTok berkongsi video yang cukup mencuri perhatian warganet. Suria Syafiqah telah berkongsi keletah orang tuanya ketika di bawa berjalan-jalan ke tempat menarik.

Kalau bergambar dengan kawan kemain sengih, bini sendiri asyik tak nak je … nanti menyesal, orang suruh bergambar buat muka

Dapat dilihat ibunya seakan bertukar ‘garang’ dan cakap direct sahaja dengan suaminya ketika sesi bergambar.

Bukan itu sahaja, malah turut diugut dengan ayat ‘nanti menyesal’ dan kemudian selamba pula berseloroh dengan suaminya.

Ini kerana difahamkan bahawa suaminya itu bila bergambar dengan kawan-kawannya  rajin pula tersenyum.

Bah Wuhuuu… nanti abang menyesal takda gambar kat beca

Manakala perkongsian video berasingan, Syafiqah juga tidak dapat menahan tawanya bila melihat gelagat spontan ayahnya yang ingin pergi ke tempat lain meskipun telah dipanggil oleh ibunya untuk bergambar.

Namun akhirnya pasrah menuruti ajakan isterinya untuk bergambar kenangan berlatarkan beca.

Secara umumnya, video yang dikongsikan ini telah tular dengan memdapat sejuta tontonan di aplikasi TikTok.

Meninjau di ruangan komen, bermacam-macam respon diberikan dan rata-rata turut mengakui begitulah ragamnya orang lelaki.

“tp mmg betul..bila ngan kwn or saudara mara,bukan main lagi senyum.tang bila ngan Bini cam kene jatuh hukuman penjara je rupanya😂😂😂😂”

“abah sy sejak pandai buat mini love,,klu begambau asik2 ada mini love,,xkira situasi😅”

“Masalahnya betul, Ayah saya pun macam ni Makcikkk”

“biasa nyer kalau bini ckp direct mcm ni..dia caring & setia..😅”

Sumber : TikTok @suriasyafiqah

Jom saksikan selebriti berkongsi resipi dan momen memasak bersama keluarga tercinta pada 11-17 Julai ini setiap jam 2.30 petang hanya di FB keluargamagazine.


Pergi Kenduri Cara Mak-mak Dulu Dengan Sekarang, Jauh Bezanya. Mana Baik Kita Kekalkanlah!

Sekarang ini orang berkahwin tidak mengira musim. Andai dulu pantang musim cuti sekolah, itu bermakna sepanjang cuti sekolah kita sekeluarga perlu pergi beberapa majlis dalam sehari bagi memenuhi jemputan undangan perkahwinan.

Selain itu, kalau hendak dibezakan persiapan majlis kahwin juga banyak jurangnya. Orang dulu-dulu kalau boleh seminggu awal sebelum hari langsung sanak saudara dah berkampung di rumah pengantin untuk membantu. Memang meriah dan hubungan kekeluargaan cukup akrab sekali.

Tidak dengan itu, bab bergaya saat bertandang ke majlis juga tidak kurang hebatnya. Semahunya, seisi keluarga dipersiapkan menggayakan baju kurung agar tampil sopan dan sempurna di majlis perkahwinan. Namun kini, seakan semua ini semakin luput ditelan zaman.

Hal ini juga dirasai oleh @nadhrazak dan terpanggil untuk melontarkan pandangan di media sosial.

Pemilihan Baju

Jaga Adab

Melentur buluh biar dari rebung

Ada benar kata-katanya itu, andai bukan kita sebagai ibu bapa hari ini yang mendidik dan mencorak anak-anak agar terdidik dan terpelihara adap-adapnya, maka siapa lagi? Pepetah Melayu juga ada menyebut, melentur buluh biarlah dari rebungnya!


Walaupun Malas, Jangan Suka-Suka Tinggal Kain ‘Membukit’. Risau Ada Yang ‘Menyorok’!

Rasanya semua orang ada tabiat yang sama,  basuh baju tapi tak lipat-lipat sampailah naik menggunung baru muncul ‘mood’ nak melipat kan?

“1… 2… 3… ”

Ayu terjaga dari lena kerana terdengar suara anaknya. Dia tak pasti sama ada suara itu adalah mimpinya atau anaknya yang berusia 4 tahun itu memang belum tidur.

“4… 5…”

Dia lihat di katil anaknya yang berada di sebelah katilnya. Kosong. Kali ini dia pasti bahawa yang didengarnya itu bukan mimpi. Telefon di sisi dicapai. Sudah melepasi jam 1 pagi.

Terpisah-pisat dia bangkit dari katil dan dalam gelap malam, dia melangkah ke pintu bilik. Lalu pintu bilik dibuka. Cahaya lampu dari ruang luar menerjah masuk ke bilik dan anak mata. Silau.

“Yaya…” sapa Ayu sambil mengecilkan mata.

Kelihatan Yaya sedang berdiri sambil menyilangkan tangan di dinding, dan mukanya tekap ke tangan yang bersilang itu. Bila dipanggil, dia perlahan-lahan mengangkang mukanya, dan berpaling ke arah ibunya.

Berdebar-debar jantung Ayu.

“Yaya buat apa tu?” soal aku sebaik sahaja terlihat wajah Yaya. Tiada apa-apa yang aneh. Lega rasanya hari Ayu, namun masih ada berbasi rasa sangsi lagi dengan perilaku anaknya itu.

“Yaya ain sowok.(Yaya main sorok-sorok)”

“Dah lama ni, Yaya. Esok je lah kita main sorok-sorok.”

“Tanak. Yaya nak ain sowok!”

“Mama dah ngantuklah sayang. Mama esok nak kerja. Jom tidur! Esok petang kita main, OK?”

“Tanak!”

“Mama penat ni. Esok Mama kena bangun pagi. Yaya main lah sorang-sorang eh?” kata Ayu lalu buat-buat hendak menutup pintu bilik, sambil itu mengintai anaknya di celah pintu tu.

“OK!”

Bila kelihatan anaknya macam tak mahu masuk tidur, dia kuak semula pintu.

‘Nak main dengan kakak’

“Mana ada orang nak main sorok malam-malam, Yaya,” ujar Ayu.

“Ada!”

“Siapa? Mama tak nak main. Baba dah tidur.”

“Kakak!” balas anaknya itu.

Berderau darah Ayu dengar kata-kata itu. Berdiri bulu roma di tengkuk dan lengannya. Lebih-lebih lagi sambil menjawab, Yaya menuding ke suatu ruang di ruangan rumah itu.

Ayu dan suaminya ada seorang sahaja anak, iaitu Alya. Mereka tinggal dalam rumah ni bertiga sahaja. Tiada orang lain. Jawapan

“Yaya nak ain ngan kakak!” tegas anaknya lalu menyilangkan tangan di dada serta mencebikkan bibir.

Sambil telan air liur untuk membasahkan tekak yang terasa kesat, Ayu menoleh ke ruangan yang tadi di tuding oleh anaknya. Arah itu adalah ruang rehat mereka sekeluarga. Tak nampak apa yang mencurigakan pun di sana.

“Dah pukul 1 ni, Yaya. Semua orang dah tidur. Jom masuk tidur, meh!”

Tidak pasti sama ada cuba memujuk anaknya, atau untuk menenangkan hatinya yang kini sedang gemuruh.

“Kakak nak main!” balas Yaya sambil tuding jari ke arah sesuatu di ruang rehat tu.

Bila Ayu lihat betul-betul arah jari Yaya, anaknya itu sedang menunjukkan ke arah longgokan kain baju yang sudah diangkat dari jemuran tapi masih belum sempat dilipat dan disimpan dalam almari.

“Mana ada siapa-siapa dekat situ,” kata Ayu. Nadanya jelas menunjukkan yang di sudah ketakutan. Suaranya terketar-ketar.

“Ada! Kakak sowok kat bawah ,” kata Yaya lalu melangkah ke arah longgokan kain berkenaan.

Ayu segera capai anaknya, dan didukung ke dalam bilik. Meronta-ronta si Yaya cuba melepaskan diri dari dakapan emaknya. Terpekik-pekik sambil menangis.

“Apa bising-bising malam-malam ni!” sapa Zek, suami Ayu, ayah Yaya.

“Yaya ni. Tak nak tidur. Nak main lagi,” jawab Ayu termengah-mengah. Yaya masih meronta-ronta dalam dakapannya. Tanpa disuruh, Zek terus mengambil Yaya dari isterinya yang dah kepenatan.

“Yaya nak ain ngan kakak!” pekik Yaya.

“Yaya nak ain ngan kakak!” ulangnya lagi.

“Kakak mana pula ni?” soal Zek.

“Yaya nak ain ngan kakak!” ulang Yaya.

“Entah,bang. Tadi saya tanya dia apa dibuat kat luar bilik, dia kata nak main sorok-sorok dengan kakak.”

“Yaya! Yaya! Yaya nak dengan siapa? Semua orang dah tidur,” kata Zek pada anaknya

“Kakak belum tido!”

“Yeke?”

“Ya!”

“OK, tunjuk Baba!” ujar Zek sambil lepaskan dakapan dan meletakkan anaknya ke lantai.

Memunggah kain baju, nak cari ‘kakak’

Yaya, meluru ke pintu. Pintu dibuka. Yaya menyelinap keluar dari bukaan pintu, disusuli oleh Zek dan Ayu. Sebenarnya Ayu tak setuju dengan apa yang dilakukan Zek, tapi dia diamkan sahaja kerana dia pun tak tahu apa perlu dibuat.

Ayu berdiri sahaja di belakang suaminya.

“Mana?” soal Zek.

Ayu jadi berdebar-debar bila lihat si Yaya memunggah kain baju yang berada di lantai itu. Zek hanya perhatikan sahaja kelakuan anaknya. Longgokan kain itu kini bersepah di serata lantai.

“Ha, ada tak?” soal Zek lagi.

Setelah penat mencari dibawah longgokan kain itu, dan gagal menjumpai apa yang dicarinya, akhirnya Yaya duduk mencangkung lalu menangis. Zek segera mendapatkan anaknya.

“Dah, jangan nangis. Esok kita main. Malam ni kita tidur dulu,” kata Zek sambil bertinggung di sebelah anaknya.

Yaya tetap menangis. Zek mengangkat anaknya, dan didukung dekat ke dada, tiba-tiba dia berhenti menangis. Kemudian berkata “patutlah tak jumpa, kakak sowok belakang Mama!”

Zek terus toleh ke arah Ayu yang berada di pintu bilik tidur. Terbeliak mata Zek. Kelu lidahnya. Kelihatan kelibat hitam perlahan-lahan menyelinap ke belakang isterinya itu, masuk ke dalam bilik tidur yang gelap.

Lemah lutut Ayu melihat reaksi suaminya. Terasa kakinya tak bermaya melangkah, lalu terjelepok jatuh ke lantai. Melutut ketakutan. Menggigil seluruh badannya. Menitis air mata tanpa disedarinya.

Malam itu anak beranak itu tak dapat tidur, kecuali Yaya. Kanak-kanak 3 tahun itu terlelap akibat kepenatan. Ayu dan Zek tak masuk ke bilik. Mereka bermalam di ruang rehat itu, berpelukan.

Semenjak dari itu, mereka dah tak tinggalkan longgokan kain baju terbiar lama-lama tanpa dilipat dan di simpan. Baju kotor dibasuh setiap hari, dijemur, dan diuruskan sebelum ia membukit.

Bukan tu sahaja, dikemas semua barangan dalam rumah agar kemas. Biar tiada tempat untuk apa-apa menyorok. Bayangkan ada sesuatu yang menyorok di rumah, dan mengintip penghuninya.

Meremang!


Fouziah Gous & Suami Berangkat Ke Umrah 10 Malam Terakhir Ramadan

Pada bulan yang mulia ini, di samping menjalani ibadah berpuasa selama sebulan, ramai juga orang Islam tidak ketinggalan melakukan ibadah umrah di Tanah Suci Mekah.

Tidak melepaskan peluang, pelakon, Datin Fouziah Gous bersama suaminya, Datuk Zhaf Yusuf juga turut berangkat ke tanah suci Makkah untuk menunaikan ibadah umrah.

Berita ini disampaikan oleh mereka menerusi video pendek di Instagramnya, Fouziah berharap ibadah umrah yang akan dilaksanakan pada 10 malam terakhir Ramadan dipermudahkan dan diterima Allah.

“10 malam terakhir di bulan Ramadan dapat kami berdua kerjakan umrah bersama. Doakan perjalanan kami serta kesihatan yaıng baik dan juga Allah S.W.T permudahkan dan menerima segala ibadah kami. Amin ya rabbal alamin,” coretnya.

Dalam video itu juga, Fouziah dan Zhaf turun memohon maaf sekiranya ada menyakiti hati sesiapa sepanjang perkenalan mereka.

“Saya Fouziah Gous dan suami saya Zhafran Yusuf ingin memohon maaf daripada hati kami jika ada salah dan silap daripada kami, sengaja atau pun tidak sepanjang perkenalan kita sama ada rapat atau pun dalam media sosial.

“Jika ada apa-apa tersilap yang kami buat, kami ingin memohon maaf dan doakan kami semoga umrah kami diterima Allah SWT dan diberkati sepanjang berada di sana,” ujarnya.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


16 Stesen LRT Ditutup Seminggu, Ramai Luah Kecewa

Ramai yang meluahkan kecewa apabila perkhidmartan LRT tergendala bermula hari ini. Rata-rata bimbang apabila ia akan menjejaskan rutin harian untuk ke tempat kerja.

Memetik laporan Bernama, RapidKL pada hari ini mengeluarkan notis gangguan perkhidmatan LRT yang melibatkan 16 stesen dari Stesen Kelana Jaya hingga ke Stesen Ampang Park selama tujuh hari bermula hari ini.

Penggantungan operasi itu bermula dari 9 November sehingga 15 November ini melibatkan stesen LRT yang beroperasi dari pukul 6 pagi hingga 11 malam sahaja.

16 Stesen LRT tersebut adalah, Kelana Jaya, Taman Bahagia, Taman Paramount, Asia Jaya, Taman Jaya, Universiti, Kerinchi, Bangsar, Abdullah Hukum, KL Sentral, Pasar Seni, Masjid Jamek, Dang Wangi, Kampung Baru, KLCC dan terakhir Ampang Park

Stesen-stesen lain akan beroperasi seperti biasa namun akan menamatkan perkhidmatan lebih awal iaitu pada jam 11 malam.

16 stesen LRT dari Stesen Kelana Jaya hingga Stesen Ampang Park digantung operasi selama 7 hari bermula hari ini (9 Nov).


Hanya Guna Tiga Bahan, Semburan Homemade Bantu Hilangkan Karat Barang Dapur. Memang Menjadi!

Untuk memastikan ruang dapur bersih dan kelengkapan memasak bersih tentu pelbagai bahan cucian digunakan.

Bagaimana pun melalui perkongsian puan Yati Eimra, menyediakan semburan homemade yang menggunakan bahan yang sedia ada di dapur. Jom semak perkongsiannya.

Semburan homemade

Sebelum ni saya pernah share pasal homemade spray serbaguna untuk halau semut.. Baru² ni ada kawan tanya apa lagi kegunaan spray ni.. Jadi kali ni saya nak share kegunaan spray ni untuk memudahkan kerja² kat dapur.. Selain bersihkan dapur, saya gak gunakan spray ni untuk..

◾ Hilangkan bau hanyir
Biasanya lepas bersihkan ayam & siang ikan, saya akan spray pisau, papan pemotong & sinki dengan spray ni untuk hilangkan bau hanyir (ikan terutamanya). Biarkan 5-10 minit sebelum cuci macam biasa

◾ Mudah tanggalkan kesan minyak
Bila basuh bekas² makanan yang berminyak ni, penutup yang paling leceh sekali nak dibersihkan.. Selalunya saya spray je & biarkan sekejap sementara nak basuh.

◾ Masa baking – nak buat meringue atau pukul whip cream, mixer & bekas mesti kering dan tak berminyak. Kalau tak, alamatnya tak menjadi ler.. Boleh spray kan pada mixer & bekas sebelum direndam kejap dengan air panas untuk pastikan semua kesan lemak & minyak tanggal. Basuh & keringkan sebelum guna. Saya juga gunakan cara yang sama untuk basuh perkakas baking lepas guna. Sangat menjimatkan masa & menjimatkan sabun ?

◾ Spray & rendam kain lap tangan, kain lap dapur & span basuh pinggan untuk tanggalkan kesan minyak. Sesetengah orang terus masukkan kain yang berminyak dalam mesin basuh. Sebenarnya kesan² minyak tu akan buat drum mesin basuh cepat kotor (kotoran melekit², melekat dicelah getah pintu & juga mendap dalam lubang drum). Untuk span basuh pinggan pun, biasanya bila malam saya akan spray larutan cuka ni & rendam air panas dalam 10 minit. Kemudian tos kering untuk elakkan span mudah berbau & jadi tempat pembiakan bakteria.

◾ Bersihkan blender & tanggalkan karat pada mata blender. Yang suka buat kek guna blender tu, elok sangatlah guna spray ni untuk bersihkan blender. Saya pernah beli kek choc homemade yang rasa pedas cili.. Terus tertutup selera nak makan ? Saya guna spray ni untuk kurangkan bau (bawang contohnya), pijar cili & boleh bersihkan mata blender gak.. Tapi kena rendam kejap la.. Jangan terus basuh lak..

◾ Bersihkan karat/mendapan dalam cerek elektrik. Untuk bersihkan karat/mendapan dalam cerek elektrik, gunakan bancuhan spray ni dalam 1-2 cawan, kemudian tambah air paip sehingga cerek ½ penuh je (jangan letak banyak sebab bila mendidih air akan melimpah²). Biarkan suam sebelum bersihkan. Kalau banyak sangat karat/mendapan, perlu ulang beberapa kali.

Saya buat spray ni dalam kuantiti yang banyak sebab memang selalu guna. Saya ada 3 botol spray untuk kegunaan dapur, untuk lap air tumpah/spray langsir bila bau asap & juga untuk toilet. Untuk spray langsir & toilet tu saya tambahkan essential oil (lavender & lemon) sikit supaya wangi. ?

Kalau nak buat dalam kuantiti banyak macam saya ni boleh guna sukatan ni..

1½ cawan cuka
7½ cawan air
4-6 sudu sabun pencuci pinggan (kurangkan jika pencuci pinggan pekat)

Campurkan semua bahan, masuk dalam botol spray.

*pastikan spray sentiasa ditutup bila tak digunakan supaya kepala spray tak mudah rosak

*spray ni gak boleh digunakan untuk bersihkan tong sampah atau kurangkan bau hancing. Salah seorang kawan yang ada kedai makan gunakan spray ni untuk toilet kedai makan dia untuk elakkan bau ‘semerbak’

*kalau setakat spray untuk kurangkan bau² toilet yang tak diingini, taknak letak sabun pencuci pinggan pun takpe. Boleh je guna cuka+air je. Tapi kalau nak jadikan sebagai spray multipurpose (kot nak basuh sinki, kilatkan paip, tile dll) sabun tu bertindak sebagai pencuci yang lembut (sebab tu tak rosakkan permukaan perabot) & kuatkan fungsi cuka. Nak guna sabun mandi pun boleh.. Tapi jangan guna sabun pencuci yang kuat sebab sesetengah sabun ada bahan aktif yang boleh bertindakbalas dengan cuka.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Kalau Sayang, Dari Kecil Kena Latih Ringan Tulang.”  Anak Belajar Masak, Rita Rudaini Latih Jadi Kuat & Berdikari!

Ibu bapa mana yang tak sayangkan anak-anak kan. Namun, jangan terlalu manjakan mereka. Ajar anak-anak berdikari untuk kesenangan diri mereka di kemudian hari.

Bagi pelakon cantik manis, Rita Rudaini baru-baru ini berkongsi keinginan anak-anaknya untuk belajar memasak.

Tadi depa mintak suh ajaq masak…so mommy bagi benda senang buat macaroni cheese untuk dinner 🥰…pastu arjuna cakap ‘mommy nanti ajar la adik cuci pinggan’ 🤣…mommy ckp ‘bagi tangan adik kuat dulu nk pegang pinggan berat’ 😅…

Tambah Rita lagi, anak-anak perlu diajar supaya ringan tulang supaya cepat matang dan belajar berdikari. Justeru, tidak timbul istilah ibu bapa menjadi hamba kepada anak-anak kelak.

Kalau sayang anak,dari kecik kena latih depa ringan tulang…nnti depa lebih cepat matang dan independent..lepas tu kita pon bila tua nanti xla penat kan..takkan tua2 pon nk jadi hamba anak dan anak jadi raja.

Tegas Rita lagi, anak-anaknya harus belajar berdikari dan kuat seperti mana ibu mereka yang merupakan wanita besi.

Kalau kesian dan sayang anak,ajaq depa independent so kalau depa kat mana2 pon depa tak terkapai-kapai..ampa dapat mommy yang wanita besi ni ampa pon kena jadi strong untuk jaga mommy,diri dan family ampa nanti 😘


Berkunjung Di Hari Raya Usah Rosakkan Dengan Amalan Negatif!

Amalan kunjung berkunjung Di Hari Raya kini diteruskan lagi dengan menghadiri jemputan  rumah terbuka daripada kawan-kawan sepejabat dan sahabat handai.

Pun begitu, sedang kita ikhlas menghadiri jemputan, jangan pula melakukan beberapa amalan negatif  di Hari Raya sebagaimana apa yang disenaraikan oleh Akhtar Syamir ini. Jom semak.

Elakkan Amalan Negatif di Hari Raya Ini.

Saban tahun kita buat perkara yang sama. Kadangkala kita tidak menyedarinya tetapi apa yang kita lakukan itu adalah tidak baik sebenarnya.

1. Menilai orang dari duit raya yang diberi.

Duit raya ialah salah satu cabang sedekah dan bukannya sebagai medium untuk menunjuk-nunjuk. Berhentilah memandang rendah kepada orang yang tidak mampu untuk memberi duit raya yang banyak. Kita tidak tahu situasi kewangan dia dan kita tidak tahu infaq atau sedekah yang dia telah lakukan selama ini.

2. Berbangga dengan pencapaian anak secara berlebihan.

Pantang jumpa saudara, kita akan canangkan anak kita dapat Anugerah Dekan, dapat nombor 1, wakil sekolah pertandingan mewarna dan lain-lain lagi. Bercerita itu tak salah, tetapi kalau dah setiap orang yang jumpa akan diceritakan perkara yang sama, dengan secara tak langsungnya, kita termasuk ke lembah riak.

3. Body Shaming.

Tak kira la gemuk ke, kurus ke, hitam ke, pendek ke, kita selalu dengar perkara ni apabila keluarga berkumpul di hari raya. Alasan berterus terang itu adalah alasan sampah yang mementingkan diri sendiri. Jika semua orang berterus terang tanpa menjaga adab dan hati orang lain, patut ke kita kutuk OKU? Atau kalau suka sangat orang berterus terang, suka tak kalau orang tegur kita “kau ni buruk, huduh tak berubah-ubah, raya tahun lepas buruk, raya tahun ni buruk jugak”.

Body shaming ialah perkara keji yang tidak patut dilakukan pada bila-bila masa pun, inikan pula di hadapan orang ramai. Dah la setahun sekali nampak muka, jumpa je terus buat sakit hati. Lepas tu boleh terfikir kenapa orang tak ziarah bila bukan hari raya.

4. Mengutuk baju raya orang lain.

Mentang-mentang baju raya dia bersinar-sinar jenama retis, orang lain punya habis dikutuknya. Tak cukup dengan itu, yang mana pakai baju tahun lepas, habis kena umpat semacam. Sedih sangat bila jadi macam ni. Terlalu mudah memandang rendah orang lain.

5. Tak habis-habis bertanya bila anak orang lain tu nak kahwin, bila nak tambah anak, bila nak tambah bini, bila nak tukar kereta.

Tahun lepas dah tanya, tahun ni tanya lagi. Susah hati sangat dia. Tau la orang tu nak kahwin bila. Ingat benda senang ke nak berteman lepas tu nak kahwin? Yang paling sedih orang yang bertahun-tahun terpaksa memberi senyuman kepada soalan-soalan sebegini. Saya rasa diorang pun dah menyampah tengok muka yang bertanya tu.

Bab anak pun bukanlah suatu yang di dalam kawalan 100%, berhentilah menyinggung perasaan orang lain.

6. Bising rumah di kampung panas.

Mengeluh orang-orang bandar ni sekali-sekala balik kampung takde pendingin hawa. Habis bising dia kepanasan macam kena panggang. Bukan semua orang mampu, kalau dah tau tak boleh panas, bawa la kipas sendiri. duduk je depan kipas tu masa tidur.

7. Bersalaman tetapi tidak memaafkan.

Apa gunanya salam cium tangan kalau hati masih lagi simpan perasaan dendam? Bertahun-tahun lamanya orang tu buat salah. Sampai sekarang, dibenci. Lepas tu selalu mengelak untuk berjumpa ahli keluarga lain disebabkan krisis dengan seorang sahaja. Buanglah yang keruh, ambil yang jernih.

8. Pantang nampak yang cantik, yang hensem, semua nak ngorat.

Bila berjumpa sanak saudara ni, perlu hati-hati. Kadang-kala yang kita jatuh hati tu mak atau bapak saudara. Kadang-kadang anak buah kita sendiri. Jangan tersalah mengorat, buat malu je nanti.

9. Mengumpat ahli keluarga yang tak balik kampung.

Semua orang ada sebab tersendiri kenapa tidak dapat balik beraya. Bukan semua benda dalam kawalan sendiri. Berhentilah mengumpat dan mengeji adik beradik sendiri. Hari ini mungkin masa dia, esok lusa mane tahu hari kita pulak kan?

10. Memilih nak beraya rumah yang ada masak sedap je. Siap telefon atau whatsapp tanya masak ape.

Ziarah dan mengeratkan silaturrahim ni tak perlu la bergantung kepada masakan Tuan Rumah. Biasa tak dengar, “rumah si polan wajib pergi, dia tiap-tiap tahun masak laksa!”. Yang laksa wajib, yang biskut raya je jadi tak wajib. Harap jangan la jadi macam ni.
_____________

Semoga hari raya kali ini dapat kita raikan dengan penuh kesyukuran dan kegembiraan. Tinggalkan segala masalah dan pertelingkahan lalu. Bersyukurlah yang kita masih lagi diberi kesempatan untuk beraya bersama. Tahun depan kita pun tak tahu boleh berjumpa lagi atau tidak.

Selamat Hari Raya, Maaf Zahir dan Batin.


Bila Anak Dah Berkahwin, Sebagai Ibu Belajarlah Lepaskan Anak Berdikari. Deep Perkongsian Ni!

Asam garam rumah tangga pasti ada pasang surutnya. Apatah lagi, sedangkan lidah lagi tergigit, inikan pula suami isteri. Hal perselisihan faham pasti berlaku.

Pun begitu, jangan sampai kita sebagai orang tua menjadi punca pergaduhan besar antara mereka.

Sewajarnya,  lepaskan anak-anak kita dan beri  kepercayaan 100% untuk mereka mengemudi rumah tangga yang mereka bina.

Ini kerana kita tidak mahu menjadi asbab punca konflik dan seterusnya merosakkan hubungan suami isteri sebagaimana yang dikongsikan ini. Jom baca untuk panduan bersama.

Kak kay rasa dah sampai masa emak-emak harus jadi emak dan membenarkan anak gadis mereka menjadi isteri kepada suami mereka sendiri.

Maaf ya kak kay terpaksa tulis di sini.

Dari 300 kes yang datang pada kak kay sejak awal tahun 2020 hingga kini, 10% konflik yang berlaku melibatkan campurtangan emak.

Dari 300, 30 bercerai atas isu mak.

1. Menantu masak nasi goreng untuk dinner, mak cakap
“kesian anak lelaki aku makan nasi goreng je malam – malam”

2. Suami kat rumah tolong sidai baju , mak datang “kau ni dari anak dara pemalas. Dah kawin pun menyusahkan laki kau. Mak dulu tak pernah tau suruh laki sidai baju, buat malu je! Kalau keluarga dia nampak nanti macammana”

3. Waktu malam mak tetiba ketuk pintu cakap
“Mak masak lauk sedap ni, kesian korang tiap malam makan nasi lauk sayur ikan goreng je. Kurus cucu mak cenggini”

4. Si anak lelaki naik pangkat, mak cakap
“Nasiblh abang dapat bini selekeh macam ni, kalau kawin dengan suria dulu mesti sepadan bini pandai melawa”

5. Isteri belikan hadiah baju untuk suami, mak cakap
“Manjakanlah laki kau tu, esok dia skandal dengan pompuan lain baru padan muka kau!”

6. Tangan anak kosong je lepas kawin, mak cakap
“Laki kau ni tak mampu ke beli gelang nipis pun untuk kau? Apalah pemalas sungguh laki kau ni”

7. Isteri balik kerja order food panda
“Nasiblah abang dapat bini pemalas, hari-hari order je lah jawabnya”

8. Suami memasak di dapur, mak cakap
“Bini dahlah pemalas, suami jadi kuli, esok laki kau cari lain baru padan muka kau, dahlah rupa kau lepas bersalin ni makin hitam aku tengok”

Allahu.
Emak, kak kay tahu mak sayang anak-anak mak.
Mungkin dah sampai masa mak harus terima yang mereka juga dah jadi mak.

Kata-kata mak begini boleh buatkan
pasangan tak bergaduh jadi gaduh
isteri mula bersangka-sangka
suami mula kecil hati
isteri takut nak balik rumah
suami malas nak keluar bilik
waktu makan bersama jadi hambar
suasana rumah jadi tegang.

Dan yang paling sedih ialah bila hilangnya mawaddah dan rahmat dalam keluarga. Nikmat kebahagiaan, ketenangan, keindahan berkasih sayang bagai di tarik hingga tiada ertinya kehidupan berkeluarga begini.

Jemput share moga manfaat.


Dapat Kebenaran Pakar Kanak-Kanak, Bunga 4 Bulan Dah Makan ‘Solid Food’, Elisya Sandha Berdebar

Hadirnya, seorang anak juga membawa keceriaan di dalam keluarga. Bagi golongan wanita yang baru kali pertama hendak bergelar ibu, pastinya teruja untuk melalui momen manis bersama zuriat pertama.

Malah sanggup mengorbankan kerjaya untuk memastikan anak tersayang djaga dengan sempurna.

Begitu juga dengan menantu pelakon dan penerbit, Sheila Rusly, iaitu Elisya Sandha yang juga pelakon difahaamkan kini berehat sementara waktu dari dunia hiburan untuk memberi tumpuan mempersiapkan suapan pejal pertama untuk kepada anak sulungnya.

Bagai menatang minyak yang penuh, anak sulungnya, 4 bulan yang juga merupakan cucu kesayangan Sheila Rusly, Bunga El Haq kini menerima makanan pejal atas kebenaran pakar kanak-kanak.

DEBARAN URUS ANAK MAKAN ‘SOLID FOOD’

Lumrah mana-mana wanita yang baru pertama kali bergelar ibu akan merasai takut dan berdebar untuk menyiapkan makanan pertama anak.

Elisya meluahkan kerisauan apabila memikirkan keperluan untuk memperkenalkan makanan pertama buat anaknya pada usia 4 bulan.’

Namun katanya setelah mendapatkan nasihat daipada pakar kanak-kanak, Bunga kini menikmatan suapan pertamannya pada usia 4 bulan 13 hari! Makin montel lah cucu kesayangan Sheila Rulsy ni. Comel!

I have come to the phase that I’m anxious as a first time mom. I still remember I couldn’t sleep at night thinking if i should feed her at 4 months old.

After a lot of research and studies I finally say “it’s time “ when she turned 4 months 13 days.

Alhamdulillah everything went well and we’re used to the routine now .

My dear Bunga sayang mommy i hope I’m doing the right thing and please know i only want the best for you banyak lagi mommy kena belajar untuk jadi ibu yang terbaik, you only deserve the best mommy simpan sini sebagai kenangan okay my love

P/s: Bunga’s first solid food.. rice (tekak melayu) approved by her paediatrician dr

RAKAN ARTIS DAN WARGAMAYA TURUT KONGSI PENGALAMAN

Dalam pada itu, wargamaya  turut berkongsi turut memberi makanan pejal kepada anak pada usia 4 bulan.


“Seorang Ibu Memang Susah Nak Tinggalkan Anak….” Saharul Ridzwan Bawa Isteri Tunai Umrah, Latih Diri Berjauhan Dengan Anak

Pelakon terkenal, Saharul Ridzwan apabila membawa isterinya, Qaabila Deena Emir Mohamed Akif Emir untuk sama-sama beribadah di sana.

Namun begitu, menerusi Mstar, Saharul memaklumkan yang mereka cuma pergi berdua sahaja dan tidak membawa anak-anak.

Menurutnya, ia merupakan salah satu cara melatih diri berjauhan dengan anak-anak buat sementara waktu sebagai satu bentuk persediaan andai dia keluar berdakwah membawa isteri pada masa akan datang.

“Cabaran kali ini ialah kami terpaksa berjauhan dengan anak. Saya sentiasa ingatkan isteri inilah masanya untuk kita belajar tinggalkan anak sekejap supaya boleh mengikuti usaha menyebarkan dakwah selepas ini.”

“Pada awalnya isteri saya agak keberatan untuk pergi, maklumlah sebagai seorang ibu memang susah hendak tinggalkan anak untuk tempoh masa lama.”

“Apabila dia bersetuju, saya terus tempah slot tarikh untuk mengerjakan ibadah umrah,” katanya.

Saharul turut meluahkan rasa teruja dan tidak sabarnya untuk menziarahi makam Rasulullah S.A.W apabila ke Madinah nanti.

“Selama ini jika pergi menunaikan ibadah umrah, kita sering berharap dapat doakan sesuatu ketika di sana.”

“Kali ini saya bawa rasa cinta terhadap Rasulullah. “Selepas belajar dan mendalami tentang sirah perjuangan nabi, saya amat teruja untuk menziarahi makam baginda ketika di Madinah nanti,” ujarnya.

Pelakon Hati Perempuan ini dan isteri akan ke sana selama 10 hari dan mahu menumpukan sepenuhnya kepada ibadah yang sedang dilakukan.

Ditanya perihal kesibukannya sekarang, Saharul menjelaskan yang dia kini sedang sibuk menguruskan perniagaan restoran yang baru dibuka pada Mac lalu. Disamping itu, dia juga mahu melipatgandakan amal ibadah lebih-lebih lagi ketika bulan mulia ini.

“Rasanya untuk Ramadan tahun ini lebih tertumpu kepada aktiviti perniagaan selain meningkatkan lagi amal ibadah kita,” jelasnya.

Untuk rekod, Saharul telah melangsungkan pernikahan dengan isteri tersayang pada September 2016. Hasil perkongsian hidup, pasangan ini telah dikurniakan dua orang cahaya mata iaitu Muhammad Luth Ali, 5, dan Fateema Azzahara, 2.

Sumber: mStar

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Hanya Yang Pernah Bela Kucing Fahami Perasaan Ni.” Oscar Dalam Kenangan, Ajak Shiro Kehilangan Si Bulus. Warganet Turut Sebak.

Bagi mereka yang merupakan pencinta kucing, semestinya akan berasa sedih apabila kucing kesayangan yang dipelihara sejak kecil mati.

Jadi tak hairanlah jika kematian kucing peliharaan boleh membuat hati pemiliknya merasa sangat sedih. Seperti yang dialami oleh Ajak Shiro dan keluarganya.

Oscar. Dia hanya binatang..
Tapi dia ahli keluarga..
Dia hanya kucing..
Tapi dia dibesarkan..
Dia pernah buat kami marah..
Tapi dia pernah buat kami ketawa..
Dia buat tak tahu kami panggil..
Tapi dia pernah datang waktu kami baring..
Okay…kami kalah..
Kami menangis…
.
Simpan di sini buat kenangan..

Selamat tinggal Oscar..
Terima kasih ya Allah kerana pinjamkan dia buat kami seketika..

Sumber: Instagram ajakshiro


Suami Jangan Rasa Isteri Itu Beban. Anggap Isteri Magnet Untuk Tarik Rezeki Datang!

Dalam kehidupan berumah tangga kena ada konsep memberi dan menerima. Barulah rumah tangga bahagia dan aman selalu.

Jangan ego dan bersikap pentingkan diri sendiri. Hargai pasangan kerana dari mereka lah datang nya rezeki.

Itulah antara perkongsian oleh saudara Hafizul Hakim Bin Mohamad Kerta.

“Kalau kau rasa isteri itu beban, maka ia akan jadi beban dalam hidup. Tapi kalau kau anggap isteri sumber asbab rezeki, ia akan jadi ‘magnet rezeki’.”

Nak rezeki sentiasa datang, dahulukan isteri lebih dari orang lain. Sebab bidadari kita tak pernah berhenti mendoakan dan dia adalah punca rezeki dalam rumahtangga.

Jantung sebuah rumah adalah seorang isteri. Jika hatinya tak bahagia, maka seisi rumah akan kena tempias nampak tak bermaya. Maka para suami, sayangi isterimu agar di sentiasa gembira dan berdoa untuk kita.

Kata Ustaz Ebit Lew,
“Syukur pada Allah pemberi rezeki. Tiada yang boleh beri sesuatu melainkan Allah. Terima kasih Allah.

Belanja atas isteri dan keluarga sedekah paling besar nilainya. Nafkah wajib. Apa yang kita suka untuk diri, itu juga yang kita kongsikan dengan isteri.”

Buat isteri gembira, rezeki datang. Buatkan isteri rasa dihargai, rezeki melimpah. Sentiasa buat isteri seronok, rezeki datang tak disangka.

Kawan-kawan,
Jika terasa rezeki sempit, usah risau. Perbaiki hubungan dengan isteri dulu. Check mana yang terkurang. Gembirakan hatinya. Insha Allah, awak akan lihat rezeki datang dalam bermacam bentuk rupa.

“A successful marriage requires falling in love many times, always with the same person.”

Begitulah.

Kredit Hafizul Hakim Bin Mohamad Kerta


Nak Tanam Bunga Ros, Pakar Lanskap Ni Kongsi Tip Perlu CABUT!

Bercerita tentang hobi yang boleh dilakukan bersama-sama keluarga memang banyak. Dan salah satunya adalah dengan melakukan  aktiviti bercucuk tanam di laman rumah.

Hobi ini apabila dilakukan ia boleh melibatkan seluruh ahli keluarga. Bahkan melalui bercucuk tanam ini bukan sahaja eratkan hubungan dan menariknya juga boleh mencipta lanskap indah di laman rumah.

Oleh itu, jom kita mulakan dengan menanam pokok bunga Ros dan ketahui tipnya melalui perkongsian daripada Bujang Garden ini.

CABUT BUNGA ROS , CONFORM CANTIK!

Biasa saya kalau borak dengan pelanggan mesti dorang mengadu.

“Kenapa pokok ros makcik mati ea?”
“ Saya tak pandai la jaga ros encik bujang”
“ Manjung ni panas , mana laa boleh jaga ros”

Tapi..

“Saya tak boleh la tengok ros ni, walaupon mati mesti makcik beli lagi”
“Tapi takut mati lagi”

Tulah yang selalu saya dengar.. kesian saya.

Kalau saya ajar , apa kata korang? Nak??

Secara mudah nya ingat 5 benda ni! Ingat CABUT ros kome.

1. CAHAYA
– letak tengah panas acik yong, sape ngajo ros letak bawah bumbung tu memang ajaran Sesat.

2. AIR
– Toksah le siram sampai banjioor, siram sehati sekali udoh le. Ros ni bukan pokok air. Ate kalau dah siram sampai banjir mane maunye bernafas akor die. LEMAS kawan.

3. BAJA
– cari baja untuk bunga ros, jangan pakai baja merah juai kedai rm2 tu. Atee nak bunga cantik , baja pon berkire mane jadi.
– lagi satu kulit telur, perut ikan bilis pon tanam je bagi kat pokok ros kita tu.

4. UBAT
– haaa ni paling penting, banyak orang berkira tak mahu beli ubat untuk ros. Nak ros cantik tapi tak spray ubat bunuh penyakit dia memang x jadi.
– nak beli ubat jangan la beli kat kedai nurseri sebarangan. Bukan semua orang nurseri pandai pasal ros. Dulu zaman bujang tak pandai jaga ros, ade ke apek nursery tu bagi racun malathion tu. Sampai ke sudah xmau elok bunga teman. Mane nak beli?? Bujanb Garden leee.

5. TANAH
– Ros ni nak tanah peroi tapi simpan air. Jangan pakai tanah banyak sabut je. Campor sekali tanah bakar merah tu.
– gembur seminggu sekali.

Haaa cukup laa ingat CABUT ni dulu ye.
Selamat berkebun.


Stress Tengok Almari Tinggalkan Kesan Kulat,  Begini DIY Paling Mudah Hindarkannya, Ibu-Ibu Kena Praktik Ni!

Kesan bintik-bintik kulat sering berlaku pada perabot dan almari di rumah kita. Kadang-kala geram juga bila kesan kulat ni mula timbul pada buku-buku yang terdapat dalam almari.

Kulat ini sebenarnya timbul daripada air yang terdapat dalam udara di rumah kita. Sebab itulah adakalanya rumah kita sentiasa berbau lembap dan kurang segar.

Ehem! Kali ni kita cerita pasal dehumidifier DIY. Waktu mengemas rumah, korang mesti pernah hadapi situasi almari yang ditumbuhi kulat berupa habuk-habuk halus di permukaannya. Lainlah kalau rumah korang standard rumah orang kaya pakai perabot jati, cengal, meranti saja. Heh!

Kulat ni memang biasa sangat tumbuh lagi-lagi kalau musim hujan. Ditambah pula kalau korang sidai baju guna ampaian dalam rumah. Memang seronoklah kulat ni membiak dengan jayanya di permukaan almari korang.

Selalunya pembiakan kulat ni terjadi pada permukaan almari jenis murah. Senang cerita almari yang dibuat dari habuk kayu. Sebab apa? Sebab almari jenis ni mempunyai kadar serapan kelembapan yang tinggi.

Bila kayu lembap ditambah dengan pengudaraan yang kurang memuaskan dan hawa lembap bilik yang tinggi, makhluk bernama kulat ni aktiflah buat kerja.

Cara termudah untuk mencegahnya adalah dengan menggunakan dehumifier. Contohnya mesti korang pernah dengar ‘Thirsty Hippo’ kan?

Cumanya penggunaan ‘Thirsty Hippo’ tidaklah begitu praktikal di tempat-tempat yang sempit dan dalam kuantiti yang banyak. Lepas tu bila air dah penuh, terpaksa buang dan beli baru pula.

Sebagai alternatif, kita gunakan gel silika. Pek gel silika ni korang biasa jumpa dalam kotak kasut, botol vitamin, beg baru beli dan sebagainya. Andai dapat ku undurkan putaran dunia, nescaya saya dah kumpul pek gel silika ni dari kecil untuk buat
koleksi.

Tapi tak apa, masa depan masih boleh diubah. Korang boleh dapatkan gel silika timbang kilo di Lazada. Saya beli sekilogram di sana dengan harga RM65. Saya beli yang jenis berwarna biru kerana ia akan berubah warna menjadi merah jambu bila kandungan air
yang berjaya ditariknya tinggi. Jadi mudahlah saya nak tahu bila masanya untuk panaskan semula gel silika ini.

Namun oleh kerana hati saya tidak sabar-sabar menunggu pengeposan dari pihak Lazada, saya telah pergi menyerbu kedai menjual barangan kucing di sini. Haha!

3 Barang Yang Diperlukan

Di kedai ini anda boleh mendapatkan kristal silika dengan harga yang lebih murah. 1.8 kg pada harga RM18. Hehe! Tanya orang kedai, nak kristal berak kucing. Kah!

Kristal ini sebenarnya adalah alternatif kepada pasir tempat kucing berak tu. Ianya dibuat dari gel silika dan berfungsi memerangkap air dari najis kucing. Jadi najis yang dilemparkan oleh kucing nanti akan jadi ‘odorless’ sebab dah kering dengan
cepat.

Saya beli sepeket dan cari bekas ‘tupperware’ plastik.

1. Masukkan kristal tadi ke dalam bekas plastik sebanyak mana yang diperlukan dan tebuklah lubang menggunakan pin di penutupnya. Kristal yang dah siap dipek. Bekas dadih boleh, bekas kek coklat moist boleh, bekas lada sulah pun boleh.

2. Jangan lupa tebuk lubang di penutupnya untuk kesan optima. Gunakan saja pin. Bila dah siap tu, korang letaklah bekas tadi di tempat yang sering dijangkiti kulat.

3. Nak lebih kreatif, korang cari stokin yang dah tak pakai, korang sumbat kristal tu masuk dalam tu dan jerut. Stokin tu korang lemparlah dalam ‘storage box’ ke, dalam kasut ke, dalam beg ‘luggage’ yang dah lama tak pakai ke suka hati koranglah.

4. Cara lain, boleh juga ‘packing’ dalam plastik yang di-‘seal’. Tapi jangan lupa tebuk pula. Kalau tak, dia nak sedut air macam mana kan?

Sebagai langkah pencegahan, saya gunakan spray ni untuk lap permukaan kayu lepas dah bersihkan semua kulat tu.

Lepas tu tengoklah kadar kerajinan korang. Setahun sekali ke, setahun dua kali ke, kumpulkan balik semua kristal tadi dan panaskan di atas kuali atau di dalam ‘microwave oven’ untuk menyahkan air yang berjaya diperangkapnya. Boleh dikitar semula
bhai. Jimat belanja!

Okeylah! Korang layan dulu gambar-gambar cara nak buat dehumidifier DIY ni. Moga-moga, korang dah tak dihantui lagi oleh kulat
yang menyeksakan hidup ni. Haha!


Petua Simpan Sayur Kekal Segar Hingga Empat Minggu. Ikuti Cara Wanita Ini.

Ada wanita suka memasak. Beli barang dapur hingga penuh peti. Masuk semua barang dalam peti ais.

Ikan, daging dan ayam tak jadi masalah. Senang urus. Letak sejuk beku tahan lama. Tapi ada barang masak yang mudah rosak dan tak tahan lama jika salah simpan.

Sayur-sayuran, halia, serai, cili dan sebagainya mudah rosak jika salah simpan.

Ikuti perkongsian ini.

Ini sis kongsi 7 cara simpan sayur yang wajib ada dalam peti ais rumah kita. Petua ini boleh membantu mak mak menyimpan sayuran kekal segar selama satu ke empat minggu dalam peti sejuk.

Selain sayuran ini, kaedah untuk menyimpan sayur lain adalah tidak sama ya. Nanti sis kongsikan lagi untuk sayur lain. Sis lebih suka gunakan bekas untuk menyimpan sayur sebab ia lebih kemas, senang nak cuci dan keringkan, senang nak susun dalam peti ais dan tidak terlalu padat.

Ini dia tips simpan beberapa jenis sayur kat rumah
#1 – Simpan tomato, limau, lobak merah, timun, brokoli, bunga kubis, kubis dalam bekas kedap udara berasingan
#2 – Lapik dalam bekas dengan tisu dapur (untuk menyerap lebihan air)
#3 – Tambahan, letak seulas bawang putih (sebagai anti kulat)
#4 – Gunakan bekas tinggi (bekas spagetti) untuk simpan serai, daun sup, daun bawang. Masukkan air paras akar dan tutup bekas.
#5 – Buang tangkai cili padi dan asingkan cili merah hijau. Keluarkan cili telah rosak.
#6 Potong lengkuas untuk sekali guna dan rendam dalam bekas bertutup. Sebaiknya guna air penapis dan salin air setiap kali selepas ambil lengkuas.
#7 Kunyit dan halia simpan dalam bekas bertutup tanpa air.

Selamat mencuba!


“Baru Nak Rasa Okay Dari Perangai Papa, Rupanya Turun Ke Anak.” Diana Belajar Sabar Dari Tabiat Pembersih Suami & Anak Lelaki.

Apabila kita berkahwin, pasti segala kekurangan dan baik buruk pasangan harus diterima dengan hati terbuka. Disebalik kekurangan tersebut, pasti ada kelebihan yang kita tak sedari kan.

Sebagai contohnya, pelakon dan juga usahawan, Diana Rafar bertuah kerana dikurniakan suami yang pembersih orangnya.

Biarpun pada awal perkahwinan mereka, apa jua yang dilakukan Diana serba tak kena, namun sikap ringan tulang Zamarul Hisham membantu pasangan ini untuk melayari alam rumah tangga dengan aman tanpa masalah.

Ini dikongsikan oleh Diana yang mengakui sifat pembersih suaminya itu kini sudah menurun kepada anak lelaki mereka.

“Baru mama nak rasa okay dari perangai papa dulu rupanya turun ke anak. Apa pun mama bersyukur Allah kurniakan mama anak yang pembersih, dan banyak ajar mama erti kesabaran , walaupun kadang menguji iman mama.

Dalam pada itu, Dia berharap anak perempuannya, kayla tak ikut perangai papanya juga. Begitu pun dia enggan mengeluh sebaliknya menerima anugerah tersebut.

Rata-rata pengikut Diana berkongsi kisah tak kurang yang memuji isteri kesayangan Zamarul ini kerana beruntung memiliki suami dan anak pembersih orangnya.


“Struggle Is Real.” Bawa Anak Masa Latihan Dan Suami Banyak Berkorban, Juara AJL 35 Kaka Azraff Luah Rasa Hati.

Namun siapa sangka, setiap kejayaan itu pastinya ada pengorbanan yang harus dilakukan. Begitu juga dengan penyanyian Kaka Azraff menerusi perkongsian di Instagram miliknya, ibu muda ini melahirkan rasa syukur mempunyai suami yang memberi sokongan dan sanggup berkorban demi kejayaannya.

Semalam (ahad), lagu ciptaan Noki, Loca B & Ezra Kong muncul juara pada Anugerah Juara Lagu (AJL) Ke-35 yang disiarkan secara langsung di Auditorium MBSA, Shah Alam. Menjulang trofi dalam saingan melayakkan lagu Gila nyanyian Kaka Azraff, Noki dan Loca B membawa pulang hadiah wang tunai berjumlah RM50,000 dan trofi.

Malah, beliau sendiri membawa anaknya ketika membuat latihan bagi memantapkan persembahan. Akhirnya semua ini berbaloi apabila lagu nyanyiannya mucul sebagai juara.

Ikuti perkongsiannya.

Thank you for everything my love. Izinkan i focus, takeover my routine, bangun pagi siapkan Aslan sebab nak bagi i tidur lama. Bagi idea, plan kan our stage performance and mood. Macam2 u sacrifice utk i settlekan AJL, thank you sayang! Berkat doa you semua ni InshaAllah. My no1 supporter , my bestfriend.

BAWA ANAK BUAT LATIHAN

Practice.. terpaksa bawak anak. The struggle is real, but we got to do what we gotta do. Ada anak bukan alasan. Lantak lah orang nak cakap apa. Mommy2 mesti paham, kan? Yang penting, Aslan happy dapat jumpa rapper favourite dia @ikhwanlee94 and @kuning.langsat PEACE!

Sumber: Kakaazraff


Nak Pastikan Kesuburan Tip Top, Kena Jaga Pantang Larang Ni!

Mendengar perkataan subur mungkin membosankan bagi yang belum berkahwin. Namun perkataan ini menjadi satu kebimbangan bagi yang telah berumah tangga. Lebih-lebih bagi yang sudah beberapa tahun berkahwin tetapi masih belum dikurniakan anak sebagai penyeri.

Buntu bila memikirkan mengapa Allah tidak menganugerahkan zuriat dengan cepat berbanding pasangan-pasangan lain. Itulah yang menjadi kerisauan semua wanita. Namun percayalah bahawa ini semuanya adalah percaturan hebat Allah SWT.

Namun sebagai manusia, kita juga harus berusaha untuk mencapai sesuatu yang kita inginkan. Menjalankan pemeriksaan kesuburan adalah salah satu langkah bijak yang perlu anda lakukan. Namun apa yang boleh anda lakukan di rumah adalah memastikan semua aspek agar kesuburan tetap terjaga. Apakah ia? Buat semua langkah ini.

1. Pilih Makanan Sihat
Makanan yang sihat pastinya adalah makanan yang baru dimasak. Selain itu pilihlah buah-buahan segar dan juga sayuran yang masih lagi segar. Lebih baik jika anda boleh elakkan dari memakan makanan yang dipanaskan semula kerana zat dan gizi dalam makanan tersebut telah berkurangan.
Ketiga-tiga makanan sihat ini adalah pilihan terbaik untuk meningkatkan keseimbangan hormon progesteron kesuburan.

2. Kawal Berat Badan

Tubuh yang kurus tidak menjanjikan tahap kesuburan yang tinggi. Sebaiknya cuba capai BMI yang ideal. Jika anda terlebih berat, banyakkan senam dan kurangkan makanan karbohidrat. Jika anda tidak cukup berat, ambil supplimen dan makanan yang sesuai untuk menaikkan berat badan secara sihat.

3. Elak Kafein
Kafein baik untuk merangsang otak malah merangsang daya seksual namun ianya kurang sesuai untuk perkembangan hormon kesuburan. Tingkatkan kesuburan anda dengan amalan meminum dua gelas susu sehari. Itu lebih baik!

4. Elak Aktiviti Berat
Aktiviti yang terlalu lasak juga akan mengganggu kesuburan anda. Elakkanlah mengangkat barangan yang terlalu berat kerana ini akan memberi kesan kepada peranakan anda. Berat melebihi 20kg, sebaiklah elakkanlah diangkat. Banyak kesannya pada sistem peranakan.

5. Lakukan Pemeriksaan Rahim
Jika tempoh perkahwinan anda sudah agak lama, cuba ke hospital dan periksa kesihatan rahim anda. Periksa tahap kesuburan serta permasalahan lain yang boleh mengganggu anda untuk mengandung. Masalah pada rahim seperti endometriosis, fibroid atau masalah pada ovari boleh menjejaskan peluang anda untuk hamil walaupun anda sebenarnya subur. Jadi kena periksa!


Ikut Tip Ini Jika Kenderaan Anda Dilanggar Dari Belakang. Cukup Bermanfaat Untuk Kaum Ibu!

Apabila berlaku sesebuah kemalangan, pasti kita akan diserang panik nak-nak lagi bagi kaum wanita yang pertama kali mengalami situasi begini. Apakah yang harus dilakukan dan siapa yang patut dihubungi. mungkin waktu ini ada akan blur seketika.

1 . Jika ada orang langgar kereta anda dari belakang, jangan panik dan bawa bertenang

2. Berhentikan kereta anda di tepi jalan di kawasan yang lapang dan selamat. Ini untuk mengelakkan berlakunya kesesakan lalulintas

3. Selepas anda lihat kenderaan yang melanggar anda juga memberhentikan kenderaannya, ambil telefon bimbit anda yang ada kemera dan keluar daripada kereta anda
Ingat! Jangan ambil sebarang alatan yang merbahaya seperti steering lock, parang, peralatan yang di perbuat daripada besi dan sebagainya, kerana anda mungkin boleh di tuduh cuba untuk melakukan serangan dan kecederaan kepada orang lain dan harta benda awam

4. Ambil gambar plat dan cukai jalan kenderaan yang langgar anda tadi

5. Apabila pemandu kenderaan yang langgar anda tadi keluar daripada kenderaannya, sapa lah dia dengan baik. Kalau pun anda tidak mampu nak senyum padanya, tetapi janganlah terus memaki hamun kepadanya

6. Tanyakan kepadanya dengan baik kenapa dia langgar kereta anda tadi? Kebiasaannya dalam situasi sebegitu masing – masing akan cuba menyalahkan satu sama lain. Kawal kemarahan anda, jangan bertengkar, bergaduh dan berbalah di situ kerana ianya tak akan menyelesaikan masalah tetapi hanya akan menyebabkan kesesakan lalu lintas dan mengganggu pengguna jalan raya yang lain

7. Kalau boleh minta tengok daripada pemandu yang langgar kereta anda tadi kad pengenalan atau lesen memandunya. Ambil gambar kad pengenalan atau lesen memandunya

8. Jika dia tidak mengaku bersalah melanggar kereta anda, jangan paksa dia mengaku atau paksa dia bayar wang kepada anda. Just bagitahunya, dari segi undang – undang, sekiranya sesuatu kenderaan melanggar kenderaan lain daripada belakang, kecuaian adalah di sebabkan oleh kenderaan yang melanggar itu

9. Jika dia mengaku bersalah, minta dia menanggung kos pembaikan kereta anda. Sekali lagi di ingatkan, tak perlu minta wang daripadanya. Terus ajak dan bawa dia ke bengkel yang anda biasa berurusan untuk menilai berapakah kerosakan kereta anda
Kalau boleh terus pergi, jangan tangguh – tangguh walaupun anda ada urusan lain. Lagi cepat anda selesaikan perkara tersebut lagi bagus

10. Jangan lupa ambil nombor telefonnya atau bisnes kadnya supaya mudah anda menghubunginya nanti

11. Jika dia berkeras tidak mahu mengaku bersalah dan tidak mahu tanggung kos pembaikan kereta anda, tidak mengapa, jangan serang atau melakukan sesuatu yang boleh di anggap sebagai kesalahan jenayah terhadapnya. Biarkan saja dia pergi. Ini kerana anda telah dapat segala info berkenaan kenderaan dan dirinya

12. Terus pergi buat report polis di balai polis berhampiran

13. Dengan report polis tadi pergi ke JPJ dan lakukan carian kenderaan untuk mengetahui syarikat insurans kenderaan yang langgar kereta anda tadi

14. Pergi terus ke bengkel panel syarikat insurans tersebut dan minta 3rd parti claim untuk membaiki kerosakan kereta anda tersebut

Mudah bukan ? Tak perlu gaduh – gaduh dan melakukan sesuatu yang boleh menjatuhkan maruah anda dan boleh mendedahkan anda kepada perlakuan jenayah. Negara kita kan ada undang – undang. Patuhilah undang-undang.

Moga informasi ini dapat memberikan manfaat buat kita semua.


Fahami Jiwa Anak Dalam Mendidik. Ibu Ayah Kena Fahami Hal Ini.

Benar bahawa mendidik anak-anak bukan mudah lantaran jika salah asuhan memberi kesan kepada tingkah lakunya.

Sudah pastinya dalam hal ini, ibu bapa inginkan anak-anak yang hebat, sekali gus memberi kebanggaan kepada kedua ibu bapa.

Begitulah gambaran bahawa bukan mudah mendidik anak yang dikongsi oleh Puan  Noor Afidah Abu Bakar yang berkongsi rasa di laman facebooknya.

Moga bermanfaat.

ANTARA TUBUH DAN JIWA ANAK.

Membesarkan sekujur tubuh anak memang mudah.

Lapar beri makan
Haus beri minum
Kotor beri mandi
Mengantuk beri bantal
Bosan beri mainan/gajet/tv/game
Sakit beri ubat

Anak bukan hanya ada tubuh, anak juga ada jiwa.

Mendidik jiwa memerlukan
akal
kasih sayang
perapatan
belaian
sentuhan
ciuman
empati
nasihat
kesabaran
ketegasan
doa

Perkataan INSAN berakarkan perkataan bahasa Arab ‘Nasiya’ yang bermaksud LUPA.
Sifat seorang insan itu pelupa.
Sifat seorang anak itu pelupa.

Mendidik jiwa memerlukan peringatan supaya tidak lupa.

Anak yang kecil perlukan peringatan.
Anak remaja perlukan peringatan.
Anak dewasa juga perlu diberikan peringatan.
Yang berterusan.

Noor Afidah Abu Bakar
Parent Connect Consultancy


Semai Kunyit Untuk Tanaman Pasu. Mak-mak Buat Begini Agar Hidup Subur!

Melihat pada petua kecantikan dan kesihatan orang dulu-dulu, ternyata banyak menggunakan kunyit sebagai antara bahan utama mahu pun menjadi antara bahan yang perlu dicampurkan agar memberi manfaat pada yang mengamalkannya.

Selain itu, penggunaan kunyit dalam masakan juga tidak perlu dipersoalkan lagi.Boleh dikatakan setiap kali memasak pasti kita menggunakan kunyit, sama ada daunnya mahupun isinya hatta serbuk kunyit apatah lagi, seakan ramuan wajib dalam masakan.

Oleh itu, alangkah bagusnya anda kita ada menanam sepokok dua kunyit untuk kegunaan sendiri sebagaimana yang dikongsikan dipage Suara Petani. Jom semak.

Cara Tanam Kunyit Untuk Tuai Hasil Yang Banyak

Kunyit, penggunaannya terhadap masyarakat Asia bukan sekadar di dalam masakan malah untuk tujuan kesihatan. Dari hujung pucuknya hingga lah ke isi mempunyai kegunaan yang tersendiri. Kalau masak rendang tak ada daun kunyit, tak enak rasanya. Kalau masak lemak tak warna kuning kunyit tak menarik pula warnanya.

Tapi, ramai beranggapan kunyit tidak sesuai ditanam dalam pasu sebab tanaman akan menjadi terbantut. Ini kerana ruang di dalam pasu adalah terhad. Apa pun tanaman yang kita tanam dalam pasu biasanya akan berlaku situasi yang begitu. Tapi kalau kena dengan caranya tidak menjadi masalah.

Nak tahu macam mana nak tanaman kunyit dalam pasu sihat dan subur? Jom ikut langkah mudah ini.

Cara menyediakan benih untuk disemai.

Pergi pasar atau kedai runcit dan beli kunyit hidup yang nampak sudah bertunas. Lebih besar mata tunas, lebih bagus. Tapi agak susah sebenarnya nak cari kunyit yang sudah bertunas. Kebiasaannya kunyit di kedai itu dituai lebih awal dan belum matang sepenuhnya.

Nak tahu macam mana nak kenal pasti mata tunas kunyit? kalau yang sudah keluar tunas berdaun itu senang lah. Jelas-jelas dah nampak. Mata tunas lain sikit rupanya. Dekat hujung-hujung atau bucu akan keputih-putihan. Itu tanda umbisinya sudah sedia mengeluarkan tunas daun.

Medium tanaman
Kunyit tidak memerlukan tanah yang mempunyai kelembapan yang tinggi. Kalau terlalu lembap, umbisi akan mudah rosak dan tidak menggemuk. Manakala untuk dapatkan umbisi yang ‘mengemuk’, medium perlu sentiasa longgar atau peroi. Baru lah umbisi bebas bergerak.

Medium tanaman yang sesuai untuk tanaman kunyit adalah campuran 1:1. 1 bahagian pasir dan 1 bahagian tanah. Tanah boleh guna tanah siap campur atau tanah bakar. Tapi elak tanah liat ya.

Cara tanam.
Bila dah masukkan medium tanah tadi ke dalam pasu, buat lubang berkedalaman 2-3 inci. Masukkan umbisi kunyit tadi dan pastikan mata tunasnya menghadap ke atas. Kalau diletak di bahagian bawah, proses tunas untuk pecah dan mengeluarkan daun akan lambat. Kebiasaannya, tunas berdaun akan keluar dalam masa satu atau dua minggu lepas di tanam.

Pencahayaan.
Untuk dapatkan daun kunyit yang lebar dan berwarna hijau yang cantik, kunyit memerlukan pencahayaan minimum 6 jam satu hari. Kalau tidak cukup, daun nya akan jadi kontot-kontot sahaja. Tapi pokok kunyit perlu sedikit lindungan. Letak lah berhampiran bucu-bucu bumbung.

Siraman.
Untuk peringkat awal tumbesaran kunyit selepas ditanam, ia memerlukan jumlah kelembapan yang tinggi. Oleh itu, lakukan siraman 2 kali sehari untuk tempoh satu hingga 2 minggu.

Selepas mata tunas sudah keluarkan daun yang lebar, barulah siraman perlu dikurangkan satu kali sehari itu pun di awal pagi. Pastikan air siraman itu tidak bertakung dalam pasu. Oleh sebab itu, pasu yang dipilih untuk dijadikan bekas tanaman tadi perlu mempunyai lubang saliran yang mencukupi. Kalau masih terjadi masalah air bertakung juga, tebuk lubang pada bahagian bawah dinding pasu sebagai option saliran air.

Pembajaan.
Pokok kunyit tidak memerlukan baja. Cukup sekadar tambah medium tanah tinggi organik di atas medium yang lama. Atau, anda perlu tuai sebahagian umbisi dan tambahkan dengan medium baru untuk menggalakkan pertumbuhan umbisi.


Pesakit Kencing Manis Biasanya Amal Salah Satu Petua Ni. Siapa Belum Tahu, Kena Cuba!

Buat pengidap penyakit kencing manis tentunya sudah sedia ada bekalan ubat yang diberikan oleh doktor untuk dimakan secara rutin dalam tempoh waktu tertentu sebelum temujanji berikutnya diadakan. Ini bertujuan bagi memantau tahap gula dalam darah berada di dalam keadaan yang stabil.

Apa yang pasti, apabila ditanya pada pengidap kecing manis itu sendiri selain mereka konsisten dengan makan ubat doktor, pasti ada sahaja amalan petua yang diamalkan. Tujuannya satu, untuk merawat penyakit yang dialami.

Untuk itu, bagi yang tercari-cari petua merawat kencing manis yang umumnya sering  diamalkan, jom kita semak beberapa perkongsian dari laman sosial untuk manfaat bersama.

AMAL PERIA + EPAL + KENTANG

“Ni yang saya buat untuk mak saya. . Sebelum ni belas2 bacaan kencing manisnya. Penah sampai tak ada bacaan. Sekarang alhamdulillah. Bawah2 sepuluh dah. Kadang lepas jgk atas sepuluh. Bergantung cara pemakanan. Makan kena jaga taw. Makan la ubat mcm mana sekalipon. Kalau tak jaga makan. Allahu.. Mak saya makan saraf dah. Skrg mula nak stabil.”–Nur Hidayah

Bahan-bahan:

Cara-caranya:
1. Peria katak sebiji (buang biji) + epal hijau separuh + kentang kecik separuh (buang kulit)
2. Blend guna blend buah. (kalau tak ada..blend biase pastu tapis)

#buat 3 hari sekali . . Saya buat waktu lepas makan petang. .
Yang kat bawah ni..saya buat untuk 2 org. . Ayah nak tumpang sekaki. .

sumber :  Nur Hidayah via MAHN

MINUM RENDAMAN BENDI

Manakala di FB Nor Zuraida Mat Nayan pula berkongsi petua untuk turunkan bacaan gula dalam darah dengan bendi.

“RAMAI YG COMMENT TAK PERCAYA.. MEH AKAK TUNJUK HASILNYA. SEBAB DAH LAMA PUN AGAK BUAT PETUA NI DARI TURUN TEMURUN”-Zuraida

Cara penyediaan:

BEGITU JUGA DENGAN PERKONGSIAN DARIPADA DARA ANGGUN NI.

“Balik kampung aritu sembang dengan kawan atuk, umur dh 86thn tp masih kuat lagi..bela lembu kambing..tanam nenas dan cili 5 ekar..Tiada penyakit seperti adik beradik dia yg lain..tekanan darah ok, gula dlm darah ok, kencing manis xde, kolestrol rendah.

Bila aku tanya apa rahsia dia…

“Dia kata dia cuma amalkan minum air rendaman bendi setiap hari sejak dia msk umur 30thn.Aku pn dh msk 4 series ni, cuba la buat..arini dh lal ari ke tiga.. InshaAllah semoga aku istiqomah amalkan sampai bila2”-Dara Anggun

Caranya mudah dan murah sj :

1. Beli 1 ikat kacang bendi Rm1 jer
2. Potong halus
3. Rendamkan 8-12jam di dalam air mineral supaya lendir bendi td keluar

4. Minum secukup rasa
5. Bila air dah abis, rendam skali lg (boleh buat sampai 2-3x, sampai likat lendir dia abis)
6. Bendi td tu boleh la goreng kicap ke, rebus buat ulam ke atau letak dlm kari…x membazir


Anak Asyik Merengek Dan Susah Tidur, Amalkan Surah Ini Dan Tiup Di Ubun-Ubunnya.

Sekiranya ibu ayah menghadapi masalah bayi menangis setiap hari, ibu dan ayah boleh amalkan doa bayi menangis malam ini dan susah tidur.

Keadaan ini berlaku kemungkinan belum mendapat rentak jadual anak terutama cara untuk mengendalikan situasi jika anak menangis nak tidur, nak susu, rasa tak selesa atau tak sihat. Malah ada yang stres tidak dapat hadapi situasi ini. Lebih parah lagi jika jarak anak kedua dengan anak pertama dekat tak sampai dua tahun.

Kepada ibu ayah yang berdepan masalah anak susah nak tidur bolehlah amalkan surah Al Qadr ni. Baca surah ni mohon pada ALLAH supaya anak dapat tidur & tiup di ubun ubunnya.

Ini antara doa berkesan yang berjaya tidurkan bayi yang merengek tak mahu tidur (dengan izin ALLAH). Sedikit sebanyak cuba ikhtiar dengan cara ini.

Selain buat check up dengan doktor, ibu boleh amalkan zikir-zikir ni sebanyak-banyaknya:
1. HasbiAllahwanikmalwakil…
2. LahaulawalaQuataillabillahillaliilazim…
3. Astaghfirullahalazim…

Banyakkan juga mohon doa pada ALLAH. Selain tu, ibu boleh letakkan surah Yasin di sebelah bantal anak.

Sebelum tidur, ibu & ayah bacalah :
1. Ayat qursi
2. Al Fatihah
3. 3 Qul

Ada banyak sebab yang membuatkan bayi menangis di waktu malam. Berkemungkinan si kecil itu sedang lapar, sakit atau sebagainya. Jika disebabkan ganggun benda halus boleh baca surah Al-Quran seperti:
Surah Al-Fatihah (baca berulang kali)
Ayat Al-Kursi
Surah Al-Ikhlas
Surah Al-Falaq
Surah Al-Nas

Mohonlah pada ALLAH agar keluarga sentiasa dilindungi dan dijauhi dari sebarang musibah.

Sumber: FB 9bulan10hari


Patutlah Che Ta Cakap Zain ‘Right Person’ Untuknya. Ini Rupanya Rahsia Rumah Tangga Mereka Bahagia. Kena Baca Ni!

Cantik, terkenal, punya keluarga bahagia dan suami yang penyayang antara bonus pada pelakon bermata galak ini. Tidak keterlaluan jika ada yang menjadikan Che Ta sebagai sumber inspirasi. Namun bagi empunya diri, segalanya adalah atas ketentuan Yang Maha Pencipta.

“Soal ada yang menjadikan diri saya idola, jujurnya  saya terharu namun semua itu berlaku secara kebetulan dan bukan saya rancang. Ia anugerah terindah yang diberikan oleh Yang Maha Esa. Berbanding orang lain, mungkin rezeki saya lebih ke arah itu dan saya sangat bersyukur.

“Cuma saya bimbang juga kerana bila sudah menjadi idola maka apa jua yang kita lakukan diperhatikan. Tetapi jujurnya saya lebih suka menjadi diri sendiri dan bukan seperti yang orang lain mahukan.

Saya tidak suka berpura-pura. Seperti yang orang lihat saya pada hari ini, itulah diri saya yang sebenar. Sebelum ini saya ibu tunggal dan besarkan anak-anak sendiri dan alhamdulillah kini saya sudah punya keluarga bahagia.

Zain ‘Right Person’ Untuk Saya

Mengakui Zain bukan jenis suami yang romantik sepanjang masa. Tetapi menurut Che Ta, suami kesayangannya itu banyak menunjukkan sifat romantik dengan pada perbuatan dan diselang seli dengan kata-kata.

“Pada saya, Zain adalah ‘Right person’ untuk saya.  Soal perbezaan usia tidak menjadi hal kerana walaupun Zain lebih muda tetapi dia jenis ‘family man’ dan tidak suka keluar suka-suka kerana kami berdua tahu tanggung jawab dan status masing-masing.

“Malah, Zain banyak masa di rumah kalau saya ada penggambaran di luar. Kebetulan pejabatnya dekat dengan rumah memudahkan dia menguruskan bab hantar dan ambil Aisyah dari sekolah kalau pemandu tak sempat ambil. Jika ada apa-apa hal di rumah waktu ketiadaan saya,  Zain yang  tolong ‘cover’ dulu . Aisyah pun dengan ayahnya cukup takut. Kalau diikutkan Zain lebih tegas dalam mendidik berbanding saya.

Berikut beberapa tip bahagia yang dikongsikan oleh Cha Ta:

Sumber foto: @blackpepperproduction